Avis juridique important

|

32003L0042

Οδηγία 2003/42/ΕΚ του Ευρωπαϊκού Κοινοβουλίου και του Συμβουλίου, της 13ης Ιουνίου 2003, για την αναφορά περιστατικών στην πολιτική αεροπορία

Επίσημη Εφημερίδα αριθ. L 167 της 04/07/2003 σ. 0023 - 0036

Οδηγία 2003/42/ΕΚ του Ευρωπαϊκού Κοινοβουλίου και του Συμβουλίουτης 13ης Ιουνίου 2003για την αναφορά περιστατικών στην πολιτική αεροπορίαTΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 80 παράγραφος 2,την πρόταση της Επιτροπής(1),τη γνώμη της Ευρωπαϊκής Οικονομικής και Κοινωνικής Επιτροπής(2),Αφού ζητήθηκε η γνώμη της Επιτροπής των Περιφερειών,Αποφασίζοντας σύμφωνα με τη διαδικασία του άρθρου 251 της συνθήκης(3), υπό το πρίσμα του κοινού σχεδίου που εγκρίθηκε από την επιτροπή συνδιαλλαγής στις 9 Απριλίου 2003,Εκτιμώντας τα ακόλουθα:(1) Tο ποσοστό ατυχημάτων στην πολιτική αεροπορία παρέμεινε σχετικά σταθερό κατά την περασμένη δεκαετία· εντούτοις, υπάρχει ανησυχία ότι η προβλεπόμενη αύξηση της κυκλοφορίας θα μπορούσε να οδηγήσει σε αύξηση του αριθμού των ατυχημάτων στο εγγύς μέλλον.(2) Η οδηγία 94/56/EΚ του Συμβουλίου, της 21ης Nοεμβρίου 1994, για τη θέσπιση των βασικών αρχών που διέπουν τις έρευνες ατυχημάτων και συμβάντων πολιτικής αεροπορίας(4), αποβλέπει στην πρόληψη ατυχημάτων με τη διευκόλυνση της ταχείας διεξαγωγής ερευνών.(3) Η πείρα έχει δείξει ότι συχνά, προτού σημειωθεί ατύχημα, ορισμένα συμβάντα και πολυάριθμες άλλες ελλείψεις συνιστούν ενδείξεις για την ύπαρξη κινδύνου ασφάλειας.(4) Η βελτίωση της ασφάλειας της πολιτικής αεροπορίας απαιτεί καλύτερη γνώση αυτών των περιστατικών για να διευκολυνθεί η ανάλυση και η παρακολούθηση των τάσεων προκειμένου να αναληφθεί επανορθωτική δράση.(5) Όταν στο περιστατικό αυτό ενέχεται αεροσκάφος νηολογημένο σε κράτος μέλος ή αεροσκάφος το οποίο εκμεταλλεύεται επιχείρηση εγκατεστημένη σε κράτος μέλος, το περιστατικό αυτό πρέπει να αναφέρεται ακόμη και εάν έχει σημειωθεί εκτός του κοινοτικού εδάφους.(6) Κάθε κράτος μέλος θα πρέπει να οργανώσει συστήματα υποχρεωτικής αναφοράς.(7) Το προσωπικό διαφόρων κατηγοριών που εργάζεται στην πολιτική αεροπορία παρατηρεί περιστατικά που ενδιαφέρουν την πρόληψη ατυχημάτων και, συνεπώς, θα πρέπει να τα αναφέρει.(8) Ο εντοπισμός των δυνητικών κινδύνων θα αποβεί πολύ πιο αποτελεσματικός με την ανταλλαγή πληροφοριών σχετικά με τα περιστατικά αυτά.(9) Για την ανταλλαγή πληροφοριών μεταξύ των διαφόρων συστημάτων, είναι αναγκαίο ένα λογισμικό υποστήριξης.(10) Οι πληροφορίες σχετικά με την ασφάλεια θα πρέπει να διατίθενται σε φορείς στους οποίους έχει ανατεθεί ο έλεγχος της ασφάλειας της πολιτικής αεροπορίας ή η διερεύνηση ατυχημάτων και συμβάντων εντός της Κοινότητας και, αναλόγως των περιστάσεων, σε όσους μπορούν να συνάγουν σχετικά διδάγματα και να λαμβάνουν τα αναγκαία μέτρα ή να προβαίνουν στις απαιτούμενες ενέργειες για τη βελτίωση της ασφάλειας.(11) Ο ευαίσθητος χαρακτήρας των πληροφοριών σχετικά με την ασφάλεια υπαγορεύει ότι ο τρόπος για να εξασφαλισθεί η συλλογή των πληροφοριών αυτών είναι η κατοχύρωση της εμπιστευτικότητάς τους, η προστασία της πηγής από την οποία προέρχονται και η εξασφάλιση της εμπιστοσύνης του προσωπικού που εργάζεται στην πολιτική αεροπορία.(12) Tο κοινό θα πρέπει να ενημερώνεται γενικά για το επίπεδο ασφάλειας της αεροπορίας.(13) Θα πρέπει να ληφθούν κατάλληλα μέτρα τα οποία θα επιτρέψουν τη συγκρότηση συστημάτων εμπιστευτικής αναφοράς.(14) Tα μέτρα που είναι αναγκαία για την εφαρμογή της παρούσας οδηγίας θα πρέπει να θεσπισθούν σύμφωνα με την απόφαση 1999/468/EΚ του Συμβουλίου, της 28ης Ιουνίου 1999, για τον καθορισμό των όρων άσκησης των εκτελεστικών αρμοδιοτήτων που ανατίθενται στην Επιτροπή(5).(15) Θα πρέπει να εξασφαλισθεί συνοχή με τις τεχνικές προδιαγραφές για την υποβολή αναφοράς τις οποίες έχουν εκπονήσει οι εθνικοί εμπειρογνώμονες στο πλαίσιο του Eurocontrol και του συνδέσμου αρχών πολιτικής αεροπορίας (JAA). Ο κατάλογος των ανακοινωτέων περιστατικών θα πρέπει να λαμβάνει υπόψη το έργο αυτών των δύο ευρωπαϊκών οργανισμών. Θα πρέπει να λαμβάνονται επίσης υπόψη οι εξελίξεις στο πλαίσιο του Διεθνούς Οργανισμού Πολιτικής Αεροπορίας (ICAO).(16) Δεδομένου ότι ο στόχος της προτεινόμενης δράσης, ήτοι η βελτίωση της αεροπορικής ασφάλειας, είναι αδύνατον να επιτευχθεί επαρκώς από τα κράτη μέλη, διότι τα συστήματα αναφοράς που εφαρμόζουν τα κράτη μέλη ενεργώντας μεμονωμένα είναι λιγότερο αποτελεσματικά από ένα συντονισμένο δίκτυο με ανταλλαγή πληροφοριών το οποίο καθιστά δυνατή την ανίχνευση σε προγενέστερο στάδιο ενδεχόμενων προβλημάτων ασφαλείας και δύναται, ως εκ τούτου, να επιτευχθεί καλύτερα σε κοινοτικό επίπεδο, η Κοινότητα μπορεί να θεσπίσει μέτρα σύμφωνα με την αρχή της επικουρικότητας, όπως εκτίθεται στο άρθρο 5 της συνθήκης. Σύμφωνα με την αρχή της αναλογικότητας όπως εκτίθεται στο εν λόγω άρθρο, η παρούσα οδηγία δεν υπερβαίνει τα αναγκαία όρια για την εκπλήρωση του στόχου αυτού,ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:Άρθρο 1ΣτόχοςΣτόχος της παρούσας οδηγίας είναι να συμβάλει στη βελτίωση της αεροπορικής ασφάλειας εξασφαλίζοντας ότι αναφέρονται, συλλέγονται, αποθηκεύονται, προστατεύονται και διαδίδονται οι σχετικές με την ασφάλεια πληροφορίες.Ο μοναδικός στόχος της αναφοράς των περιστατικών είναι η πρόληψη ατυχημάτων και συμβάντων και όχι η απόδοση υπαιτιότητας ή ευθύνης.Άρθρο 2ΟρισμοίΓια τους σκοπούς της παρούσας οδηγίας:1. ως "περιστατικό" νοείται κάθε διακοπή λειτουργίας, ελάττωμα, έλλειψη ή άλλη αντικανονική περίσταση που επηρέασε ή μπορεί να επηρεάσει την ασφάλεια της πτήσης και που δεν κατέληξε σε αεροπορικό ατύχημα ή σοβαρό συμβάν, όπως ορίζεται στο άρθρο 3 στοιχεία α) και κ) της οδηγίας 94/56/ΕΚ, εφεξής αποκαλούμενο "ατύχημα ή σοβαρό συμβάν".2. ως "αφαίρεση στοιχείων ταυτότητας" νοείται η εξάλειψη από τις υποβληθείσες αναφορές όλων των προσωπικών στοιχείων που αφορούν τον αναφέροντα και των τεχνικών στοιχείων τα οποία θα μπορούσαν να οδηγήσουν στο να συναχθεί από τις πληροφορίες η ταυτότητα του αναφέροντος ή τρίτων μερών.Άρθρο 3Πεδίο εφαρμογής1. Η παρούσα οδηγία εφαρμόζεται στα περιστατικά που θέτουν σε κίνδυνο ή που θα μπορούσαν, εάν δεν επανορθώνονταν, να θέσουν σε κίνδυνο το αεροσκάφος, τους επιβαίνοντες σε αυτό ή οποιοδήποτε άλλο πρόσωπο. Κατάλογος παραδειγμάτων τέτοιων περιστατικών περιέχεται στα παραρτήματα Ι και ΙΙ.2. Η Επιτροπή μπορεί, σύμφωνα με τη διαδικασία του άρθρου 10 παράγραφος 2, να αποφασίζει την τροποποίηση των παραρτημάτων προκειμένου να διερευνά ή να τροποποιεί τα παραδείγματα.3. Η εφαρμογή της παρούσας οδηγίας στον αερολιμένα του Γιβραλτάρ θεωρείται ότι δεν θίγει τις αντίστοιχες νομικές θέσεις του Βασιλείου της Ισπανίας και του Ηνωμένου Βασιλείου όσον αφορά τη διαμάχη περί κυριαρχίας στο έδαφος όπου βρίσκεται ο αερολιμένας.4. Η εφαρμογή της παρούσας οδηγίας στον αερολιμένα του Γιβραλτάρ αναστέλλεται έως ότου τεθούν σε ισχύ οι διακανονισμοί της κοινής δήλωσης των υπουργών Εξωτερικών του Βασιλείου της Ισπανίας και του Ηνωμένου Βασιλείου της 2ας Δεκεμβρίου 1987. Οι κυβερνήσεις του Βασιλείου της Ισπανίας και του Ηνωμένου Βασιλείου θα ενημερώσουν το Συμβούλιο σχετικά με αυτή την ημερομηνία θέσης σε ισχύ.Άρθρο 4Υποχρέωση αναφοράς1. Τα κράτη μέλη ζητούν να αναφέρονται τα καλυπτόμενα από το άρθρο 3 περιστατικά στις αρμόδιες αρχές που ορίζονται στο άρθρο 5 παράγραφος 1, από κάθε πρόσωπο που απαριθμείται κατωτέρω κατά την άσκηση των καθηκόντων του:α) τον χειριστή ή τον κυβερνήτη αεροσκάφους με στροβιλοκινητήρα ή αεροσκάφους συγκοινωνίας το οποίο χρησιμοποιείται από φορέα εκμετάλλευσης για λογαριασμό του οποίου ένα κράτος μέλος εξασφαλίζει την εποπτεία της ασφάλειας των επιχειρήσεων·β) το πρόσωπο που σχεδιάζει, κατασκευάζει, συντηρεί ή τροποποιεί αεροσκάφος με στροβιλοκινητήρα ή αεροσκάφος συγκοινωνίας, ή εξάρτημα ή τμήμα αυτού, υπό την εποπτεία ενός κράτους μέλους·γ) το πρόσωπο που υπογράφει πιστοποιητικό επιθεώρησης συντήρησης ή άδειας προς λειτουργία αεροσκάφους με στροβιλοκινητήρα ή αεροσκάφους συγκοινωνίας, ή εξαρτήματος ή τμήματος αυτού, υπό την εποπτεία ενός κράτους μέλους·δ) το πρόσωπο που εκτελεί καθήκον για το οποίο απαιτείται να είναι εξουσιοδοτημένο ως ελεγκτής εναέριας κυκλοφορίας κράτους μέλους ή ως αξιωματικός πληροφοριών πτήσης·ε) ο διαχειριστής αερολιμένα που καλύπτεται από τον κανονισμό (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών(6)·στ) το πρόσωπο που εκτελεί καθήκον συνδεόμενο με την εγκατάσταση, την τροποποίηση, τη συντήρηση, την επισκευή, τη γενική επισκευή, τον έλεγχο της πτήσης ή την επιθεώρηση των εγκαταστάσεων αεροναυτιλίας για τις οποίες την ευθύνη φέρει κράτος μέλος·ζ) το πρόσωπο που εκτελεί καθήκον συνδεόμενο με την επίγεια εξυπηρέτηση αεροσκάφους, στην οποία περιλαμβάνεται η τροφοδοσία με καύσιμα, η συντήρηση, η σύνταξη φορτωτικής, η φόρτωση, η αποπάγωση και η ρυμούλκηση σε αεροδρόμιο που καλύπτεται από τον κανονισμό (ΕΟΚ) αριθ. 2408/92.2. Τα κράτη μέλη μπορούν να ενθαρρύνουν την εθελοντική υποβολή αναφοράς, για περιστατικά που αναφέρονται στο άρθρο 3 παράγραφος 1, από κάθε πρόσωπο το οποίο ασκεί, στο πλαίσιο άλλων δραστηριοτήτων της πολιτικής αεροπορίας, καθήκοντα παρεμφερή με εκείνα που απαριθμούνται στην παράγραφο 1.Άρθρο 5Συλλογή και αποθήκευση πληροφοριών1. Τα κράτη μέλη ορίζουν μία ή περισσότερες αρμόδιες αρχές οι οποίες θα δημιουργήσουν μηχανισμό για τη συλλογή, την αξιολόγηση, την επεξεργασία και την αποθήκευση των περιστατικών που αναφέρονται σύμφωνα με το άρθρο 4.Η αρμοδιότητα αυτή μπορεί να ανατίθεται στις ακόλουθες αρχές, εργαζόμενες με αμεροληψία:α) στην εθνική υπηρεσία πολιτικής αεροπορίας, ή/καιβ) στον οργανισμό ή όργανο έρευνας που έχει συγκροτηθεί βάσει του άρθρου 6 της οδηγίας 94/56/EΚ, ή/καιγ) σε κάθε άλλο ανεξάρτητο οργανισμό ή όργανο στον οποίο ανατίθεται η αποστολή αυτή.Εάν ένα κράτος μέλος ορίσει περισσότερους από έναν οργανισμό ή όργανο, ορίζει έναν από αυτούς ως σημείο επαφής για την ανταλλαγή των πληροφοριών που αναφέρονται στο άρθρο 6 παράγραφος 1.2. Οι αρμόδιες αρχές αποθηκεύουν τις αναφορές που συλλέγονται στις οικείες βάσεις δεδομένων.3. Τα ατυχήματα και τα σοβαρά συμβάντα αποθηκεύονται επίσης στις εν λόγω βάσεις δεδομένων.Άρθρο 6Ανταλλαγή πληροφοριών1. Τα κράτη μέλη συμμετέχουν στην ανταλλαγή πληροφοριών θέτοντας στη διάθεση των αρμόδιων αρχών των άλλων κρατών μελών και της Επιτροπής όλες τις χρήσιμες πληροφορίες τις σχετικές με την ασφάλεια, οι οποίες αποθηκεύονται στις βάσεις δεδομένων που αναφέρονται στο άρθρο 5 παράγραφος 2.Οι βάσεις δεδομένων είναι συμβατές με το λογισμικό που περιγράφεται στην παράγραφο 3.2. Η ορισθείσα σύμφωνα με το άρθρο 5, παράγραφος 1 αρμόδια αρχή, η οποία παραλαμβάνει αναφορά περιστατικού, την καταχωρίζει στις βάσεις δεδομένων και την κοινοποιεί, εάν είναι απαραίτητο, στην αρμόδια αρχή του κράτους μέλους στο οποίο σημειώθηκε το περιστατικό, στο οποίο είναι νηολογημένο το αεροσκάφος, στο οποίο κατασκευάστηκε το αεροσκάφος ή/και στο οποίο έχει πιστοποιηθεί ο φορέας εκμετάλλευσης.3. Η Επιτροπή αναπτύσσει ειδικό λογισμικό για τους σκοπούς της παρούσας οδηγίας. Εν προκειμένω, λαμβάνει επίσης υπόψη την ανάγκη συμβατότητας των υφιστάμενων λογισμικών στα κράτη μέλη. Οι αρμόδιες αρχές μπορούν να χρησιμοποιούν το λογισμικό αυτό για τη λειτουργία των δικών τους βάσεων δεδομένων.4. Η Επιτροπή λαμβάνει τα ενδεδειγμένα μέτρα για τη διευκόλυνση της ανταλλαγής πληροφοριών που προβλέπεται στην παράγραφο 1, σύμφωνα με τη διαδικασία του άρθρου 10 παράγραφος 2.Άρθρο 7Διάδοση των πληροφοριών1. Κάθε φορέας στον οποίο έχει ανατεθεί ο έλεγχος της ασφάλειας της πολιτικής αεροπορίας ή η διερεύνηση ατυχημάτων και συμβάντων της πολιτικής αεροπορίας εντός της Κοινότητας, έχει πρόσβαση στις πληροφορίες για περιστατικά που συλλέγονται και ανταλλάσσονται σύμφωνα με τα άρθρα 5 και 6, ώστε να μπορεί να συνάγει τα σχετικά με την ασφάλεια συμπεράσματα με βάση τα αναφερόμενα περιστατικά.2. Με την επιφύλαξη του δικαιώματος πρόσβασης του κοινού στα έγγραφα της Επιτροπής, όπως προβλέπεται στον κανονισμό (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής(7), η Επιτροπή θεσπίζει, με δική της πρωτοβουλία και σύμφωνα με τη διαδικασία του άρθρου 10 παράγραφος 2, μέτρα για τη διάδοση των πληροφοριών που αναφέρονται στην παράγραφο 1 προς τα ενδιαφερόμενα μέρη καθώς και τους σχετικούς όρους. Τα εν λόγω μέτρα, τα οποία μπορούν να είναι γενικής φύσεως ή εξατομικευμένα, βασίζονται στην ανάγκη:- να παρέχονται σε πρόσωπα και οργανισμούς οι πληροφορίες που τους χρειάζονται για τη βελτίωση της ασφάλειας της πολιτικής αεροπορίας,- να περιορίζεται η διάδοση των πληροφοριών στις απολύτως απαραίτητες για τους σκοπούς του χρήστη πληροφορίες προκειμένου να εξασφαλίζεται η δέουσα εμπιστευτικότητα των εν λόγω πληροφοριών.Η απόφαση διάδοσης των πληροφοριών δυνάμει της παρούσας παραγράφου περιορίζεται στις απολύτως απαραίτητες για τους σκοπούς του χρήστη πληροφορίες, με την επιφύλαξη των διατάξεων του άρθρου 8.3. Τα κράτη μέλη μπορούν να δημοσιεύουν τουλάχιστον ετησίως επισκόπηση της ασφάλειας, με πληροφορίες για τους τύπους των περιστατικών που συνελέγησαν από το εθνικό σύστημά τους υποχρεωτικής αναφοράς περιστατικών, με σκοπό την ενημέρωση του κοινού για το επίπεδο ασφάλειας στην πολιτική αεροπορία. Τα κράτη μέλη μπορούν επίσης να δημοσιεύουν αναφορές από τις οποίες έχουν αφαιρεθεί τα αναγνωριστικά στοιχεία.Άρθρο 8Προστασία των πληροφοριών1. Τα κράτη μέλη, σύμφωνα με την εθνική τους νομοθεσία, λαμβάνουν τα αναγκαία μέτρα για να διασφαλίσουν τη δέουσα εμπιστευτικότητα των πληροφοριών που παραλαμβάνουν, κατ' εφαρμογή του άρθρου 6 παράγραφος 1 και του άρθρου 7 παράγραφος 1. Οι πληροφορίες αυτές χρησιμοποιούνται μόνο για το στόχο της παρούσας οδηγίας.2. Ανεξάρτητα από τον τύπο ή την ταξινόμηση του περιστατικού και του ατυχήματος ή σοβαρού συμβάντος, τα ονοματεπώνυμα ή οι διευθύνσεις συγκεκριμένων προσώπων δεν καταχωρίζονται σε καμία περίπτωση στη βάση δεδομένων που αναφέρεται στο άρθρο 5 παράγραφος 2.3. Με την επιφύλαξη των εφαρμοστέων διατάξεων του ποινικού δικαίου, τα κράτη μέλη δεν κινούν τις νόμιμες διαδικασίες στην περίπτωση παραβάσεων του νόμου οι οποίες τελέσθηκαν χωρίς πρόθεση ή από απροσεξία και των οποίων λαμβάνουν γνώση απλώς και μόνον διότι έγιναν γνωστές βάσει του εθνικού προγράμματος υποχρεωτικής αναφοράς των περιστατικών, εξαιρουμένων των περιπτώσεων που οφείλονται σε βαρεία αμέλεια.4. Τα κράτη μέλη εξασφαλίζουν, σύμφωνα με τις διαδικασίες που καθορίζονται στις εθνικές τους νομοθεσίες και πρακτικές, ότι οι εργαζόμενοι που αναφέρουν συμβάντα, τα οποία τυχόν γνωρίζουν, δεν υφίστανται καμία ζημία από τον εργοδότη τους.5. Tο παρόν άρθρο εφαρμόζεται με την επιφύλαξη των εθνικών κανόνων για την πρόσβαση των δικαστικών αρχών στις πληροφορίες.Άρθρο 9Εθελοντικές αναφορές1. Εκτός από το σύστημα της υποχρεωτικής αναφοράς που θεσπίζουν τα άρθρα 4 και 5, τα κράτη μέλη μπορούν να ορίσουν ένα ή περισσότερα όργανα ή φορείς για να θεσπίσουν ένα σύστημα εθελοντικής αναφοράς για τη συλλογή και ανάλυση πληροφοριών για παρατηρούμενες ελλείψεις στις εναέριες μεταφορές, για τις οποίες δεν απαιτείται αναφορά με βάση το σύστημα της υποχρεωτικής αναφοράς, τις οποίες, ωστόσο, ο αναφέρων θεωρεί όντως ή ενδεχομένως επικίνδυνες.2. Εάν ένα κράτος μέλος αποφασίσει να θεσπίσει ένα σύστημα εθελοντικής αναφοράς, καθορίζει τους όρους για την αφαίρεση, εκ μέρους τού ενός ή περισσοτέρων οργάνων ή φορέων που έχει ορίσει το κράτος μέλος σύμφωνα με την παράγραφο 1, των στοιχείων ταυτότητας από τις εθελοντικές αναφορές που έχουν υποβληθεί στο πλαίσιο του συστήματος αυτού.3. Τα κράτη μέλη διασφαλίζουν ότι οι σχετικές πληροφορίες ασφάλειας από τις οποίες έχουν αφαιρεθεί τα στοιχεία ταυτότητας και οι οποίες απορρέουν από την ανάλυση εμπιστευτικών πληροφοριών, αποθηκεύονται και καθίστανται προσιτές σε όλα τα μέρη, ούτως ώστε να μπορούν να χρησιμοποιηθούν για τη βελτίωση της ασφάλειας των εναερίων μεταφορών.Άρθρο 10Επιτροπή1. Η Επιτροπή επικουρείται από την επιτροπή, που έχει συσταθεί δυνάμει του άρθρου 12 του κανονισμού (ΕΟΚ) αριθ. 3922/91 του Συμβουλίου, της 16ης Δεκεμβρίου 1991, για την εναρμόνιση τεχνικών κανόνων και διοικητικών διαδικασιών στον τομέα της πολιτικής αεροπορίας(8).2. Οσάκις γίνεται αναφορά στην παρούσα παράγραφο, εφαρμόζονται τα άρθρα 5 και 7 της απόφασης 1999/468/EΚ, τηρουμένων των διατάξεων του άρθρου 8 της απόφασης αυτής.Η περίοδος που προβλέπεται στο άρθρο 5 παράγραφος 6 της απόφασης 1999/468/EΚ, καθορίζεται σε τρεις μήνες.3. Η επιτροπή θεσπίζει τον εσωτερικό της κανονισμό.Άρθρο 11Εφαρμογή1. Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 4 Ιουλίου 2005. Πληροφορούν αμέσως την Επιτροπή σχετικά.Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Ο τρόπος της αναφοράς αυτής καθορίζεται από τα κράτη μέλη.2. Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.Άρθρο 12Έναρξη ισχύοςΗ παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.Άρθρο 13ΑποδέκτεςΗ παρούσα οδηγία απευθύνεται στα κράτη μέλη.Λουξεμβούργο, 13 Ιουνίου 2003.Για το Ευρωπαϊκό ΚοινοβούλιοΟ ΠρόεδροςP. CoxΓια το ΣυμβούλιοΗ ΠρόεδροςΒ. Παπανδρέου(1) ΕΕ C 120 Ε της 24.4.2001, σ. 148 και ΕΕ C 332 Ε της 27.11.2001, σ. 320.(2) ΕΕ C 311 της 7.11.2001, σ. 8.(3) Γνώμη του Ευρωπαϊκού Κοινοβουλίου της 14ης Ιουνίου 2001 (ΕΕ C 53 Ε της 28.2.2002, σ. 324), κοινή θέση του Συμβουλίου της 17ης Ιουνίου 2002 (EE C 197 Ε της 20.8.2002, σ. 16) και απόφαση του Ευρωπαϊκού Κοινοβουλίου της 23ης Οκτωβρίου 2002 (δεν έχει ακόμα δημοσιευθεί στην Επίσημη Εφημερίδα). Απόφαση του Ευρωπαϊκού Κοινοβουλίου της 13ης Μαΐου 2003 και απόφαση του Συμβουλίου της 13ης Μαΐου 2003.(4) ΕΕ L 319 της 12.12.1994, σ. 14.(5) ΕΕ L 184 της 17.7.1999, σ. 23.(6) ΕΕ L 240 της 24.8.1992, σ. 8· κανονισμός όπως τροποποιήθηκε τελευταία από την πράξη προσχώρησης του 1994.(7) ΕΕ L 145 της 31.5.2001, σ. 43.(8) ΕΕ L 373 της 31.12.1991, σ. 4· κανονισμός όπως τροποποιήθηκε τελευταία από τον κανονισμό (ΕΚ) αριθ. 2871/2000 της Επιτροπής (ΕΕ L 333 της 29.12.2000, σ. 47).ΠΑΡΑΡΤΗΜΑ ΙKατάλογος περιστατικών σχετικών με τη λειτουργία, τη συντήρηση, την επισκευή και την κατασκευή αεροσκάφους, τα οποία πρέπει να αναφέρονταιΣημείωση 1: Μολονότι το παρόν παράρτημα παραθέτει την πλειονότητα των περιστατικών που πρέπει να αναφέρονται, δεν είναι δυνατόν να είναι εντελώς εξαντλητικό. Οιοδήποτε άλλο περιστατικό κρίνεται από τα αρμόδια πρόσωπα ότι πληροί τα κριτήρια πρέπει να αναφέρεται ωσαύτως.Σημείωση 2: Το παρόν παράρτημα δεν περιλαμβάνει τα ατυχήματα. Πέραν των λοιπών απαιτήσεων για την αναφορά ατυχημάτων, τα ατυχήματα θα πρέπει επίσης να καταγράφονται στη βάση δεδομένων η οποία αναφέρεται στο άρθρο 5 παράγραφος 2.Σημείωση 3: Το παρόν παράρτημα περιλαμβάνει παραδείγματα απαιτήσεων αναφοράς σχετικών με τη λειτουργία, τη συντήρηση, την επισκευή και την κατασκευή αεροσκάφους.Σημείωση 4: Τα περιστατικά που πρέπει να αναφέρονται είναι τα περιστατικά κατά τα οποία τέθηκε σε κίνδυνο η ασφάλεια της λειτουργίας ή που θα μπορούσαν να οδηγήσουν σε επισφαλείς συνθήκες. Εάν, κατά την άποψη του αναφέροντος, το περιστατικό δεν έθεσε σε κίνδυνο την ασφάλεια της λειτουργίας, η επανάληψή του όμως υπό τυχόν διαφορετικές συνθήκες ενδέχεται να δημιουργήσει κινδύνους, τότε πρέπει να υποβάλλεται αναφορά. Αν ορισμένα πράγματα κρίνεται ότι πρέπει να αναφέρονται για κάποιες κατηγορίες προϊόντων, δομικών στοιχείων ή εξαρτημάτων, δεν συμβαίνει αναγκαστικά το ίδιο για άλλες, η δε απουσία ή παρουσία ενός και μόνου παράγοντα, είτε τεχνικού είτε ανθρωπογενούς, μπορεί να μετατρέψει ένα περιστατικό σε ατύχημα ή σοβαρό συμβάν.Σημείωση 5: Ορισμένες επιχειρησιακές εγκρίσεις, π.χ. RVSM, ETOPS, RNAV, ή προγράμματα σχεδιασμού ή συντήρησης πιθανόν να περιέχουν συγκεκριμένες απαιτήσεις αναφοράς ελαττωμάτων ή δυσλειτουργιών σχετιζόμενες με τη συγκεκριμένη έγκριση ή πρόγραμμα.ΠΕΡΙΕΧΟΜΕΝΑ>ΘΕΣΗ ΠΙΝΑΚΑ>Α. ΠΤΗΣΗ ΑΕΡΟΣΚΑΦΟΥΣi) Λειτουργία του αεροσκάφουςα) Ελιγμοί αποφυγής:- Κίνδυνος σύγκρουσης με αεροσκάφος, με το έδαφος ή με άλλο αντικείμενο, ή επισφαλής κατάσταση στην οποία ενδείκνυνται ελιγμοί αποφυγής.- Ελιγμός που απαιτήθηκε για την αποφυγή σύγκρουσης με άλλο αεροσκάφος, με το έδαφος ή με άλλο αντικείμενο.- Ελιγμός αποφυγής για την αποφυγή άλλων επισφαλών καταστάσεων.β) Συμβάντα απογείωσης ή προσγείωσης, στα οποία συμπεριλαμβάνονται οι προληπτικές ή αναγκαστικές προσγειώσεις. Συμβάντα όπως η προσγείωση πριν από το διάδρομο, μετά το διάδρομο ή παραπλεύρως του διαδρόμου. Απογειώσεις, απογειώσεις που ματαιώθηκαν, προσγειώσεις ή απόπειρες προσγείωσης σε κλειστό, κατειλημμένο ή λανθασμένο διάδρομο. Παρεισφρήσεις σε διάδρομο.γ) Αδυναμία επίτευξης των προβλεπόμενων επιδόσεων κατά την απογείωση ή την αρχική άνοδο.δ) Επικίνδυνα χαμηλή ποσότητα καυσίμων ή ανικανότητα μεταφοράς καυσίμων ή χρήσης όλης της ποσότητας χρησιμοποιήσιμων καυσίμων.ε) Απώλεια ελέγχου (έστω και μερική ή προσωρινή) για οιαδήποτε αιτία.στ) Περιστατικά με ταχύτητα που προσέγγιζε ή υπερέβαινε την V1, τα οποία προκλήθηκαν από επικίνδυνη ή δυνητικώς επικίνδυνη κατάσταση ή δημιούργησαν τέτοια κατάσταση (π.χ. ματαιωθείσα απογείωση, κτύπημα του ουραίου, απώλεια ισχύος του κινητήρα κ.λπ.)ζ) Επανακύκλωση που δημιούργησε επικίνδυνη ή ενδεχομένως επικίνδυνη κατάσταση.η) Σημαντική αθέλητη απόκλιση από την ταχύτητα αέρος, το σκοπούμενο ίχνος ή απόλυτο ύψος (άνω των 300 ποδών) για οιαδήποτε αιτία.θ) Κάθοδος κάτω του αποφασισμένου ύψους/απόλυτου ύψους ή του ελάχιστου ύψους/απόλυτου ύψους καθόδου χωρίς την απαιτούμενη οπτική αναφορά.ι) Απώλεια της επίγνωσης του τρέχοντος στίγματος ή της παρουσίας άλλων αεροσκαφών.ια) Αδυναμία επικοινωνίας μεταξύ του ιπτάμενου πληρώματος (CRM) ή μεταξύ του ιπτάμενου πληρώματος και άλλων μερών (πλήρωμα φροντιστών, έλεγχος εναέριας κυκλοφορίας, τεχνικό τμήμα).ιβ) Δυσχερής προσγείωση - προσγείωση που απαιτεί "heavy landing check".ιγ) Υπέρβαση των ορίων του ισοζυγίου καυσίμων.ιδ) Εσφαλμένη ρύθμιση κωδικού SSR ή εσφαλμένη ρύθμιση επιμέρους κλίμακας του υψομέτρου.ιε) Εσφαλμένος προγραμματισμός του εξοπλισμού υπολογισμού πλοήγησης ή επιδόσεων, ή λανθασμένες καταχωρίσεις σε αυτόν, ή χρήση λανθασμένων δεδομένων.ιστ) Εσφαλμένη παραλαβή ή ερμηνεία ραδιοτηλεφωνικών μηνυμάτων.ιζ) Δυσλειτουργίες ή ελαττώματα του συστήματος καυσίμων με αντίκτυπο στην παροχή ή/και τη διανομή καυσίμων.ιη) Ακούσια έξοδος αεροσκάφους από οδοστρωμένη επιφάνεια.ιθ) Σύγκρουση αεροσκάφους με άλλο αεροσκάφος, όχημα ή άλλο επίγειο αντικείμενο.κ) Αθέλητη ή/και εσφαλμένη λειτουργία οιωνδήποτε χειριστηρίων.κα) Aνικανότητα να επιτευχθεί η προβλεπόμενη διάταξη του αεροσκάφους για οιαδήποτε φάση της πτήσης (π.χ. σύστημα προσγείωσης και έξοδοι, πτερύγια καμπυλότητας, σταθερωτήρες, πτερύγια υποβάσταξης κ.ά.)κβ) Κίνδυνος ή πιθανός κίνδυνος προερχόμενος από οιαδήποτε ηθελημένη προσομοίωση συνθηκών αστοχίας για σκοπούς εξάσκησης, για τον έλεγχο των συστημάτων ή για εκπαιδευτικούς λόγους.κγ) Ασυνήθεις κραδασμοί.κδ) Ενεργοποίηση οιουδήποτε πρωταρχικού συστήματος ειδοποίησης συνδεόμενου με το χειρισμό του αεροσκάφους π.χ. ειδοποίηση διάταξης του αεροσκάφους, ειδοποίηση απώλειας στήριξης (δόνηση χειριστηρίου), ειδοποίηση υπερβολικής ταχύτητας κ.λπ., εκτός εάν:1. το πλήρωμα διαπίστωσε θετικά ότι η ένδειξη ήταν εσφαλμένη, και αυτό με την προϋπόθεση ότι η εσφαλμένη ειδοποίηση δεν είχε ως αποτέλεσμα να δημιουργηθούν δυσχέρειες ή κίνδυνος εξαιτίας της αντίδρασης που είχε το πλήρωμα στην ειδοποίηση, ή2. τέθηκε σε λειτουργία για εκπαιδευτικούς ή δοκιμαστικούς σκοπούς.κε) Ειδοποίηση GPWS/ΤΑWS, εφόσον:1. το αεροσκάφος προσέγγισε το έδαφος περισσότερο από ό,τι είχε προγραμματισθεί ή προβλεφθεί, ή2. η ειδοποίηση προέκυψε υπό μετεωρολογικές συνθήκες πτήσης με όργανα ή τη νύχτα και αποδείχθηκε ότι προκλήθηκε από μεγάλη ταχύτητα καθόδου (τρόπος 1), ή3. η ειδοποίηση προέκυψε από αστοχία στην επιλογή του μηχανισμού προσγείωσης ή του πτερυγίου καμπυλότητας προσγείωσης από το κατάλληλο σημείο κατά την προσέγγιση (τρόπος 4), ή4. οιαδήποτε δυσχέρεια ή κίνδυνος προέκυψε ή μπορούσε να προκύψει από την αντίδραση του πληρώματος στην "ειδοποίηση" π.χ. πιθανή μειωμένη απόσταση από άλλο αεροσκάφος. Εν προκειμένω, περιλαμβάνεται ειδοποίηση οιουδήποτε τρόπου ή τύπου π.χ. αυθεντική, όχληση ή εσφαλμένη.κστ) "Συναγερμός" GPWS/ΤΑWS, εφόσον προκύψει ή ενδέχεται να προκύψει οιαδήποτε δυσχέρεια ή κίνδυνος συνεπεία της αντίδρασης του πληρώματος στο συναγερμό.κζ) ACAS RΑs.κη) Συμβάντα ταχυρεύματος ή ελικορεύματος που είχαν ως αποτέλεσμα σημαντική ζημία ή σοβαρούς τραυματισμούς.ii) Περιπτώσεις έκτακτης ανάγκηςα) Πυρκαϊά, έκρηξη, καπνός ή τοξικά ή επιβλαβή αέρια, ακόμη και μετά την κατάσβεση της φωτιάς.β) Χρήση ασυνήθους διαδικασίας που αποφασίστηκε από το πλήρωμα πτήσης ή θαλάμου για την αντιμετώπιση κατάστασης έκτακτης ανάγκης, όταν:1. η διαδικασία υπάρχει αλλά δεν χρησιμοποιείται2. δεν υπάρχει διαδικασία,3. η διαδικασία υπάρχει αλλά είναι ατελής ή ακατάλληλη,4. η διαδικασία είναι εσφαλμένη,5. χρησιμοποιείται λάθος διαδικασία.γ) Αστοχία οιασδήποτε διαδικασίας που χρησιμοποιείται σε περίπτωση έκτακτης ανάγκης, ακόμη και όταν πρόκειται για περίπτωση συντήρησης, εκπαίδευσης ή δοκιμών.δ) Συμβάν που οδηγεί σε εκκένωση έκτακτης ανάγκης.ε) Aπότομη πτώση της πίεσης.στ) Χρήση οιουδήποτε εξοπλισμού έκτακτης ανάγκης ή προδιαγεγραμμένων διαδικασιών έκτακτης ανάγκης για την αντιμετώπιση της κατάστασης.ζ) Συμβάν που οδηγεί σε δήλωση έκτακτης ανάγκης - ("Mayday" ή "Pan").η) Αστοχία οιουδήποτε εξοπλισμού ή εξοπλισμού έκτακτης ανάγκης, συμπεριλαμβανομένων όλων των εξόδων και του φωτισμού, να λειτουργήσει ικανοποιητικά, ακόμη και αν χρησιμοποιούνταν για συντήρηση, εκπαίδευση ή δοκιμή.θ) Συμβάντα που απαίτησαν τυχόν χρήση οξυγόνου ανάγκης από οποιοδήποτε μέλος του πληρώματος.iii) Ανικανότητα πληρώματοςα) Ανικανότητα οιουδήποτε μέλους του πληρώματος πτήσης, ακόμη και πριν από την αναχώρηση, εφόσον κρίθηκε ότι θα μπορούσε να συνεπάγεται ανικανότητα μετά την απογείωση.β) Ανικανότητα οιουδήποτε μέλους του πληρώματος θαλάμου, η οποία δεν του επιτρέπει να φέρει σε πέρας τα βασικά καθήκοντά του σε περίπτωση έκτακτης ανάγκης.iv) ΤραυματισμοίΠεριστατικά τα οποία οδήγησαν ή θα μπορούσαν να οδηγήσουν σε σοβαρό τραυματισμό επιβατών ή μελών του πληρώματος αλλά δεν κρίθηκαν ανακοινωτέα ως δυστύχημα.v) Mετεωρολογικά φαινόμεναα) Κεραυνοπληξία η οποία είχε ως αποτέλεσμα να δημιουργηθεί βλάβη στο αεροσκάφος ή απώλεια ή δυσλειτουργία οιασδήποτε βασικής λειτουργίας του.β) Χαλαζοθύελλα η οποία είχε ως αποτέλεσμα να δημιουργηθεί βλάβη στο αεροσκάφος ή απώλεια ή δυσλειτουργία οιασδήποτε βασικής λειτουργίας του.γ) Αντιμετώπιση σοβαρής τύρβωσης η οποία είχε ως αποτέλεσμα να τραυματισθούν επιβαίνοντες ή η οποία κρίθηκε ότι απαιτεί "έλεγχο τύρβωσης" του αεροσκάφους.δ) Αντιμετώπιση απότομων εναλλαγών ανέμου (windshear).ε) Αντιμετώπιση παγετού με αποτέλεσμα δυσχέρειες χειρισμού, βλάβη του αεροσκάφους ή απώλεια ή δυσλειτουργία οιασδήποτε ζωτικής λειτουργίας.vi) Ασφάλειαα) Παράνομη παρέμβαση στο αεροσκάφος, συμπεριλαμβανομένης της απειλής βομβιστικής ενέργειας ή της αεροπειρατείας.β) Δυσχερής τιθάσευση μεθυσμένων, βίαιων ή απείθαρχων επιβατών.γ) Ανακάλυψη λαθρεπιβάτη.vii) Λοιπά περιστατικάα) Επαναλαμβανόμενα συμβάντα συγκεκριμένου τύπου, τα οποία μεμονωμένα θα μπορούσαν να θεωρηθούν ως μη "ανακοινωτέα", λόγω όμως της συχνότητάς τους δημιουργούν ενδεχόμενο κίνδυνο.β) Σύγκρουση με πτηνά που είχε ως αποτέλεσμα να δημιουργηθεί βλάβη στο αεροσκάφος ή απώλεια ή δυσλειτουργία οιασδήποτε βασικής λειτουργίας του.γ) Αντιμετώπιση στροβίλων απορρεύματος.δ) Οιοδήποτε άλλο περιστατικό κάθε τύπου που κρίθηκε ότι έθεσε σε κίνδυνο ή μπορούσε να θέσει σε κίνδυνο το αεροσκάφος ή τα επ' αυτού ή επί του εδάφους άτομα.Β. ΤΕΧΝΙΚΗ ΑΕΡΟΣΚΑΦΟΥΣi) ΔομικάΔεν χρειάζονται να αναφέρονται όλες οι δομικές αστοχίες. Απαιτείται η κρίση των μηχανικών για να αποφασίζεται κατά πόσον η αστοχία είναι αρκετά σοβαρή ώστε να αναφερθεί. Λαμβάνονται υπόψη τα ακόλουθα παραδείγματα:α) Βλάβη σε οιοδήποτε κύριο δομικό στοιχείο (ΚΔΣ), το οποίο δεν χαρακτηρίσθηκε ανεκτικό στη βλάβη (στοιχείο περιορισμένης διάρκειας ζωής). Τα ΚΔΣ είναι εκείνα που συντελούν σημαντικά στη μεταφορά των φορτίων πτήσης, εδάφους και πίεσης, και των οποίων η αστοχία μπορεί να οδηγήσει σε καταστροφική αστοχία του αεροσκάφους.β) Ελάττωμα ή βλάβη που υπερέβη τα αποδεκτά όρια σε ΚΔΣ, το οποίο είχε χαρακτηρισθεί ως ανεκτικό στη βλάβη.γ) Ελάττωμα ή βλάβη που υπερέβη τις επιτρεπόμενες ανοχές ενός δομικού στοιχείου, η οποία θα μπορούσε να μειώσει τη δομική ακαμψία τόσο ώστε να μην επιτυγχάνονται πλέον τα απαιτούμενα περιθώρια πτερυγισμού, απόκλισης ή αναστροφής των πηδαλίων.δ) Βλάβη ή ελάττωμα δομικού στοιχείου που θα μπορούσε να οδηγήσει στην ελευθέρωση βαριών αντικειμένων και σε συνακόλουθο τραυματισμό επιβαινόντων.ε) Βλάβη ή ελάττωμα δομικού στοιχείου που θα μπορούσε να θέσει σε κίνδυνο την ορθή λειτουργία των συστημάτων [Βλέπε κατωτέρω το σημείο ii)].στ) Απώλεια οιουδήποτε τμήματος του αεροσκάφους κατά την πτήση.ii) ΣυστήματαΠροτείνονται τα ακόλουθα γενικά κριτήρια για όλα τα συστήματα:α) Απώλεια, σημαντική δυσλειτουργία ή ελάττωμα οιουδήποτε συστήματος, υποσυστήματος ή συνόλου ενός εξοπλισμού όταν δεν είναι δυνατόν να αχθούν ικανοποιητικά σε πέρας συνήθεις διαδικασίες λειτουργίας, ασκήσεις κ.λπ.β) Ανικανότητα του πληρώματος να ελέγξει το σύστημα, π.χ.:1. ενέργειες χωρίς εντολή,2. εσφαλμένη ή ατελής αντίδραση, συμπεριλαμβανομένου του περιορισμού κίνησης ή ακαμψίας,3. ανεξέλεγκτη λειτουργία,4. μηχανική αποσύνδεση ή αστοχία.γ) Αστοχία ή δυσλειτουργία της (των) αποκλειστικής(-ών) λειτουργίας(-ών) του συστήματος (το οποίο μπορεί να έχει ενσωματωμένες πολλές λειτουργίες).δ) Παρεμβολή με άλλα συστήματα ή στοιχεία του ίδιου συστήματος.ε) Αστοχία ή δυσλειτουργία της προστατευτικής διάταξης ή του συστήματος έκτακτης ανάγκης που συνδέεται με το σύστημα.στ) Απώλεια πλεονασματικότητας του συστήματος πέραν των ορίων.ζ) Οιοδήποτε περιστατικό που απορρέει από απρόβλεπτη συμπεριφορά συστήματος.η) Για τύπους αεροσκαφών με ένα και μόνο κύριο σύστημα, υποσύστημα ή σύνολο εξοπλισμού:απώλεια, σημαντική δυσλειτουργία ή ελάττωμα σε οιοδήποτε κύριο σύστημα, υποσύστημα ή σύνολο εξοπλισμού.θ) Για τύπους αεροσκαφών με πολλαπλά ανεξάρτητα κύρια συστήματα, υποσυστήματα ή σύνολα εξοπλισμού:απώλεια, σημαντική δυσλειτουργία ή ελάττωμα σε περισσότερα του ενός κύρια συστήματα, υποσυστήματα ή σύνολα εξοπλισμού.ι) Λειτουργία οιουδήποτε πρωτεύοντος συστήματος προειδοποίησης συνδεόμενου με συστήματα ή εξοπλισμούς του αεροσκάφους, εκτός εάν το πλήρωμα διαπίστωσε θετικά ότι επρόκειτο για εσφαλμένη προειδοποίηση, υπό την προϋπόθεση ότι η εσφαλμένη προειδοποίηση δεν δημιούργησε δυσχέρειες ή κίνδυνο λόγω της αντίδρασης του πληρώματος στην προειδοποίηση.ια) Διαρροή υδραυλικών υγρών, καυσίμων, λαδιών ή άλλων υγρών με αποτέλεσμα να δημιουργηθεί κίνδυνος πυρκαγιάς ή πιθανή μόλυνση της δομής του αεροσκάφους, των συστημάτων ή του εξοπλισμού του, ή κίνδυνος για τους επιβαίνοντες.ιβ) Δυσλειτουργία ή ελάττωμα οιουδήποτε συστήματος ένδειξης εφόσον θα μπορούσε να οδηγήσει σε παραπλάνηση του πληρώματος.ιγ) Οιαδήποτε αστοχία, δυσλειτουργία ή ελάττωμα εφόσον ανέκυψε σε κρίσιμο στάδιο της πτήσης και σχετίζεται με τη λειτουργία συγκεκριμένου συστήματος.ιδ) Σημαντικό έλλειμμα των πραγματικών επιδόσεων σε σύγκριση με τις εγκεκριμένες επιδόσεις, τα οποία οδήγησαν σε επικίνδυνη κατάσταση (λαμβανομένης υπόψη της ακρίβειας της μεθόδου υπολογισμού των επιδόσεων)· συμπεριλαμβάνονται η πέδηση, η κατανάλωση καυσίμων κ.λπ.ιε) Aσυμμετρία των χειριστηρίων πτήσης· π.χ., υπεραντωτικά πτερύγια, πτερύγια υποβάσταξης, φθορείς άντωσης κ.λπ.Το προσάρτημα του παρόντος παραρτήματος περιέχει κατάλογο παραδειγμάτων ανακοινώσιμων περιστατικών που απορρέει από την εφαρμογή αυτών των γενικών κριτηρίων για τα ειδικά συστήματα.iii) Πρόωση (συμπεριλαμβανομένων των κινητήρων, των ελίκων και των στροφείων) και ΑΡU εφεδρικές μονάδες παραγωγής ισχύος (APU)α) Σβέση, κράτηση ή σημαντική δυσλειτουργία οποιουδήποτε κινητήρα.β) Υπερτάχυνση του κινητήρα ή ανικανότητα ελέγχου της ταχύτητας οιουδήποτε δομικού μέρους στρεφόμενου με υψηλή ταχύτητα (π.χ.: APU, αεροεκκινητήρας, συγκρότημα ψύξης του κύκλου αέρα με στρόβιλο, αεροστροβιλοκινητήρας, έλικας ή στροφείο).γ) Αστοχία ή δυσλειτουργία οιουδήποτε τμήματος του κινητήρα ή της μονάδας παραγωγής ισχύος που έχει ως αποτέλεσμα ένα ή περισσότερα από τα ακόλουθα:1. μη συγκράτηση συστατικών/υπολειμμάτων,2. ανεξέλεγκτη εσωτερική ή εξωτερική φωτιά, ή έκλυση θερμών αερίων,3. ώση προς διαφορετική κατεύθυνση από εκείνη που επιδιώκει ο κυβερνήτης,4. αστοχία ή ακούσια λειτουργία του συστήματος αναστροφής της ώσης,5. ανικανότητα ελέγχου της ισχύος, της ώσης ή των στροφών ανά λεπτό,6. αστοχία της δομής στερέωσης του κινητήρα,7. μερική ή ολική απώλεια σημαντικού τμήματος της μονάδας παραγωγής ισχύος,8. πυκνοί ορατοί καπνοί ή συγκεντρώσεις τοξικών προϊόντων επαρκών για να θέσουν σε ανικανότητα το πλήρωμα ή τους επιβάτες,9. ανικανότητα θέσης του κινητήρα εκτός λειτουργίας με τις φυσιολογικές διαδικασίες,10. ανικανότητα επαναλειτουργίας κινητήρα σε κατάσταση λειτουργίας.δ) Ανεξέλεγκτη ώση/απώλεια ισχύος, μεταβολή ή ταλάντωση η οποία χαρακτηρίζεται ως απώλεια ελέγχου ώσης ή ισχύος (LOTC):1. σε μονοκινητήριο αεροσκάφος, ή2. σε περίπτωση που κρίθηκε υπερβολική για την περίσταση, ή3. σε περίπτωση που θα μπορούσε να επηρεάσει περισσότερους από έναν κινητήρες σε πολυκινητήριο αεροσκάφος, ιδίως στην περίπτωση δικινητήριου, ή4. σε πολυκινητήριο αεροσκάφος εφόσον ο ίδιος ή παρεμφερής τύπος κινητήρα χρησιμοποιείται σε εφαρμογή όπου το συμβάν θα μπορούσε να θεωρηθεί επισφαλές ή επικίνδυνο.ε) Οιοδήποτε ελάττωμα σε μέρος με ελεγμένη διάρκεια ζωής που οδήγησε σε απόσυρση πριν από την ολοκλήρωση της διάρκειας ζωής του.στ) Ελαττώματα κοινής προέλευσης τα οποία θα μπορούσαν να προκαλέσουν σε μια πτήση τόσο υψηλή κράτηση κινητήρα ώστε να δημιουργηθεί το ενδεχόμενο να παύσουν να λειτουργούν περισσότεροι του ενός κινητήρες κατά την ίδια πτήση.ζ) Αστοχία αναγκαίας λειτουργίας ή ακούσια ενεργοποίηση περιοριστή κινητήρα ή διάταξης ελέγχου.η) Υπέρβαση των παραμέτρων του έλικα.θ) Ζημιά από εξωτερικό αντικείμενο (FOD).Έλικες και συστήματα μετάδοσης της κίνησηςι) Ελάττωμα ή δυσλειτουργία οποιουδήποτε μέρους έλικα, ή συστήματος ισχύος, που οδηγεί σε ένα ή περισσότερα από τα κατωτέρω:1. υπερτάχυνση του έλικα,2. ανάπτυξη υπερβολικής αντίστασης,3. ώση προς την αντίθετη κατεύθυνση από την εντολή του κυβερνήτη,4. άφεση του έλικα ή οποιουδήποτε σημαντικού μέρους του έλικα,5. αστοχία που προκαλεί υπερβολική ανισορροπία,6. ακούσια κίνηση των πτερυγίων του έλικα κάτω από την καθορισμένη ελάχιστη θέση χαμηλού βήματος εν πτήσει,7. ανικανότητα πτέρωσης του έλικα,8. ανικανότητα για μεταβολή βήματος του έλικα,9. ανεξέλεγκτη μεταβολή βήματος,10. ανεξέλεγκτη διακύμανση της ταχύτητας ή της ροπής,11. άφεση μερών χαμηλής ενεργειακής ισχύος.Στροφεία και συστήματα μετάδοσης της κίνησηςια) Βλάβη ή ελάττωμα του κιβωτίου ταχυτήτων/σύνδεσης του κυρίου στροφείου που θα μπορούσε να οδηγήσει εν πτήσει σε αποσυναρμολόγηση του στροφείου, ή/και δυσλειτουργίες στο χειρισμό του στροφείου.ιβ) Βλάβη στο ουραίο στροφείο, στο σύστημα μετάδοσης και στα ισοδύναμα συστήματα.APUιγ) Παύση ή αστοχία όταν οι λειτουργικές προδιαγραφές απαιτούν να υπάρχει APU, π.χ. ΕΤΟΡS, MEL.ιδ) Ανικανότητα παύσης λειτουργίας της APU.ιε) Υπερτάχυνση.ιστ) Ανικανότητα ενεργοποίησης της APU όταν χρειάζεται για λειτουργικούς σκοπούς.iv) Aνθρωπογενείς παράγοντεςΟποιοδήποτε συμβάν στο οποίο κάποιο χαρακτηριστικό ή ανεπάρκεια στο σχεδιασμό του αεροσκάφους θα μπορούσε να οδηγήσει σε σφάλμα χρήσης που πιθανόν να συνέβαλλε σε επικίνδυνο ή καταστροφικό αποτέλεσμα.v) Λοιπά περιστατικάα) Οποιοδήποτε συμβάν στο οποίο κάποιο χαρακτηριστικό ή ανεπάρκεια στο σχεδιασμό του αεροσκάφους θα μπορούσε να οδηγήσει σε σφάλμα χρήσης που πιθανόν να συνέβαλλε σε επικίνδυνο ή καταστροφικό αποτέλεσμα.β) Περιστατικό που κανονικά δεν κρίνεται ανακοινωτέο (π.χ. επίπλωση και εξοπλισμός θαλάμου, συστήματα ύδατος), όταν οι περιστάσεις οδήγησαν σε κίνδυνο για το αεροσκάφος ή τους επιβαίνοντες.γ) Πυρκαγιά, έκρηξη, καπνός ή τοξικά ή επιβλαβή αέρια.δ) Οιοδήποτε άλλο συμβάν που μπορούσε να θέσει σε κίνδυνο το αεροσκάφος, ή να επηρεάσει την ασφάλεια των επιβατών του αεροσκάφους, ή πρόσωπα ή πράγματα κοντά στο αεροσκάφος ή στο έδαφος.ε) Αστοχία ή ελάττωμα του συστήματος ανακοινώσεων στους επιβάτες, με αποτέλεσμα να μη λειτουργεί ή να μην ακούγεται το σύστημα.στ) Απώλεια χειρισμού του καθίσματος του κυβερνήτη εν πτήσει.Γ. ΣΥΝΤΗΡΗΣΗ ΚΑΙ ΕΠΙΣΚΕΥΗ ΑΕΡΟΣΚΑΦΟΥΣi) Εσφαλμένη συναρμολόγηση μερών ή δομικών στοιχείων του αεροσκάφους που διαπιστώθηκε κατά τη διάρκεια επιθεώρησης ή διαδικασίας δοκιμής, η οποία δεν πραγματοποιήθηκε γι' αυτόν το συγκεκριμένο λόγο.ii) Διαρροή θερμού αέρα απαγωγής που δημιουργεί ζημία στη δομή.iii) Οιοδήποτε ελάττωμα σε μέρος με ελεγμένη διάρκεια ζωής που οδήγησε σε απόσυρση πριν ολοκληρωθεί η διάρκεια ζωής του.iv) Οιαδήποτε ζημία ή φθορά (δηλαδή θραύσεις, ρωγμές, διάβρωση, αποκόλληση μετάλλων, αποκόλληση μόνωσης κ.λπ.) από οιαδήποτε αιτία (π.χ. λόγω πτερυγισμού, απώλειας ακαμψίας ή αστοχίας της δομής):α) στην πρωτεύουσα δομή ή σε ΚΔΣ (όπως ορίζεται στο εγχειρίδιο επισκευών του κατασκευαστή), όταν η εν λόγω ζημία ή φθορά υπερέβη τα επιτρεπτά όρια που προδιαγράφονται στο εγχειρίδιο επισκευών του κατασκευαστή και απαίτησε επισκευή ή πλήρη ή μερική αντικατάσταση·β) στη δευτερεύουσα δομή, η οποία ως εκ τούτου έθεσε ή μπορεί να έχει θέσει σε κίνδυνο το αεροσκάφος·γ) στον κινητήρα, τον έλικα ή το σύστημα στροφείων του ελικοπτέρου.v) Οιαδήποτε αστοχία, δυσλειτουργία ή ελάττωμα οποιουδήποτε συστήματος ή εξοπλισμού, ή βλάβη ή φθορά που διαπιστώθηκε κατά την εξασφάλιση της συμμόρφωσης με οδηγία για την αξιοπλοα των αεροσκαφών ή με οιαδήποτε άλλη υποχρεωτική εντολή ρυθμιστικής αρχής, όταν:α) ανιχνεύεται για πρώτη φορά από τον αναφέροντα οργανισμό που μεριμνά για τη συμμόρφωση·β) σε τυχόν μετέπειτα εξασφάλιση της συμμόρφωσης διαπιστώνεται υπέρβαση των επιτρεπτών ορίων της εντολής ή/και δεν διατίθενται δημοσιευμένες διαδικασίες επισκευής/επανόρθωσης.vi) Μη ικανοποιητική λειτουργία οιουδήποτε συστήματος ή εξοπλισμού έκτακτης ανάγκης, συμπεριλαμβανομένων όλων των εξόδων και του φωτισμού, έστω και αν πρόκειται για συντήρηση ή για δοκιμές.vii) Μη συμμόρφωση ή σοβαρά σφάλματα συμμόρφωσης προς τις απαιτούμενες διαδικασίες συντήρησης.viii) Προϊόντα, μέρη, εξαρτήματα και υλικά άγνωστης ή ύποπτης προέλευσης.ix) Παραπλανητικά, λανθασμένα ή ανεπαρκή δεδομένα συντήρησης ή διαδικασίες που θα μπορούσαν να οδηγήσουν σε πλημμελή συντήρηση.x) Αστοχία, δυσλειτουργία ή ελάττωμα του εξοπλισμού εδάφους ο οποίος χρησιμοποιείται για δοκιμές ή ελέγχους των συστημάτων και του εξοπλισμού του αεροσκάφους, όταν η απαιτούμενη συνήθης επιθεώρηση και οι διαδικασίες δοκιμής δεν εντοπίζουν σαφώς το πρόβλημα, όταν αυτό οδηγεί σε επικίνδυνη κατάσταση.Δ. ΥΠΗΡΕΣΙΕΣ ΑΕΡΟΝΑΥΤΙΛΙΑΣ, ΔΙΕΥΚΟΛΥΝΣΕΙΣ ΚΑΙ ΥΠΗΡΕΣΙΕΣ ΕΔΑΦΟΥΣi) Υπηρεσίες αεροναυτιλίας (ANS)Βλέπε το παράρτημα ΙΙ, κατάλογος ανακοινώσιμων περιστατικών σχετικών με τις ANSii) Aεροδρόμιο και εγκαταστάσεις αεροδρομίουα) Σοβαρή διαρροή κατά την τροφοδοσία καυσίμου.β) Τροφοδότηση με εσφαλμένες ποσότητες καυσίμου που θα μπορούσε να επηρεάσει δυσμενώς την αυτονομία, τις επιδόσεις, την ισορροπία ή τη δομική αντοχή του αεροσκάφους.iii) Διακίνηση επιβατών, αποσκευών και φορτίουα) Σημαντική μόλυνση της δομής του αεροσκάφους, των συστημάτων και του εξοπλισμού του, από τη μεταφορά αποσκευών ή φορτίου.β) Λανθασμένη φόρτωση επιβατών, αποσκευών ή φορτίου, η οποία μπορούσε να έχει σημαντικές επιπτώσεις στο βάρος ή/και την ισορροπία του αεροσκάφους.γ) Λανθασμένη στοιβασία των αποσκευών (και των χειραποσκευών) ή του φορτίου που θα μπορούσε κατά οιοδήποτε τρόπο να θέσει σε κίνδυνο το αεροσκάφος, τον εξοπλισμό του ή τους επιβαίνοντες ή να εμποδίσει την εκκένωση εκτάκτου ανάγκης του αεροσκάφους.δ) Ακατάλληλη στοιβασία εμπορευματοκιβωτίων ή άλλων ογκωδών φορτίων.ε) Μεταφορά ή προτεινόμενη μεταφορά επικίνδυνων εμπορευμάτων κατά παράβαση των ισχυόντων κανονισμών, καθώς και εσφαλμένη επισήμανση και συσκευασία των επικίνδυνων εμπορευμάτων.iii) Χειρισμοί εδάφους και συντήρηση αεροσκάφουςα) Αστοχία, δυσλειτουργία ή ελάττωμα εξοπλισμού εδάφους που χρησιμοποιείται για τη δοκιμή ή τον έλεγχο των συστημάτων και του εξοπλισμού του αεροσκάφους, εφόσον κατά τη συνήθη απαιτούμενη επιθεώρηση και δοκιμή δεν εντοπίσθηκε με σαφήνεια το πρόβλημα, το οποίο θα μπορούσε να δημιουργήσει επικίνδυνη κατάσταση.β) Μη συμμόρφωση ή σημαντικά σφάλματα συμμόρφωσης με τις απαιτούμενες διαδικασίες συντήρησης.γ) Φόρτωση μολυσμένων ή εσφαλμένων καυσίμων ή άλλων υγρών ουσιαστικής σημασίας (καθώς και οξυγόνου και πόσιμου ύδατος).Προσάρτημα του παραρτήματος ΙΟι παράγραφοι που ακολουθούν περιέχουν παραδείγματα ανακοινωτέων περιστατικών που απορρέουν από την εφαρμογή των γενικών κριτηρίων σε συγκεκριμένα συστήματα που απαριθμούνται στο σημείο Β ii) του παραρτήματος Ι.1. Κλιματισμός/αερισμόςα) πλήρης απώλεια της αεροηλεκτρονικής ψύξηςβ) απώλεια πίεσης2. Αυτόματο σύστημα πλοήγησηςα) αστοχία του αυτόματου συστήματος πλοήγησης να επιτύχει την προβλεπόμενη λειτουργία όταν έχει ενεργοποιηθείβ) αναφερθείσα σοβαρή δυσχέρεια του πληρώματος να ελέγξει το αεροσκάφος σχετιζόμενη με τη λειτουργία του αυτόματου συστήματος πλοήγησηςγ) αστοχία οιασδήποτε διάταξης αποσύνδεσης του συστήματος αυτόματης πλοήγησηςδ) μη ηθελημένη αλλαγή του τρόπου αυτόματης πλοήγησης3. Επικοινωνίεςα) αστοχία ή ελάττωμα του συστήματος ανακοινώσεων στους επιβάτες με αποτέλεσμα να μη λειτουργήσει ή να μην ακούγεται το σύστημαβ) πλήρης απώλεια επικοινωνίας εν πτήσει4. Ηλεκτρικό σύστημαα) αστοχία ενός ηλεκτρικού συστήματος διανομής (AC/DC)β) πλήρης απώλεια ή απώλεια περισσότερων του ενός ηλεκτροπαραγωγικών συστημάτωνγ) αστοχία του εφεδρικού (έκτακτης ανάγκης) ηλεκτροπαραγωγικού συστήματος5. Θάλαμος διακυβέρνησης/θάλαμος επιβατών/θάλαμος φορτίουα) απώλεια ελέγχου του καθίσματος του κυβερνήτη εν πτήσειβ) αστοχία οιουδήποτε συστήματος ή εξοπλισμού έκτακτης ανάγκης, καθώς και του συστήματος σηματοδότησης εκκένωσης έκτακτης ανάγκης του αεροσκάφους, όλων των εξόδων, του φωτισμού έκτακτης ανάγκης, κ.ά.γ) απώλεια της ικανότητας συγκράτησης του συστήματος φόρτωσης φορτίου6. Σύστημα πυροπροστασίαςα) συναγερμοί πυρκαϊάς, εξαιρουμένων εκείνων που αμέσως επιβεβαιώθηκαν ως άκυροιβ) αστοχία ή ελάττωμα του συστήματος ανίχνευσης φωτιάς/καπνού ή του συστήματος πυροπροστασίας που δεν ανιχνεύθηκε και που θα μπορούσε να οδηγήσει σε απώλεια ή μειωμένη ανίχνευση της φωτιάς/πυροπροστασίαγ) έλλειψη ειδοποίησης σε περίπτωση πραγματικής πυρκαϊάς ή καπνού7. Χειριστήρια πτήσηςα) ασυμμετρία υπεραντωτικών πτερυγίων, πτερυγίων υποβάσταξης, φθορέων άνωσης, κ.ά.β) περιορισμός της κίνησης, ακαμψία ή μικρή ή καθυστερημένη ανταπόκριση στις λειτουργίες των πρωτευόντων συστημάτων ελέγχου της πτήσης ή των συνδεδεμένων με αυτά συστημάτων αντιστάθμισης ή ασφάλισηςγ) ανεξέλεγκτο πηδάλιο πτήσηςδ) δόνηση του πηδαλίου πτήσης αντιληπτή από το πλήρωμαε) μηχανική αποσύνδεση ή αστοχία του πηδαλίου πτήσηςστ) σοβαρή παρεμβολή στον κανονικό έλεγχο του αεροσκάφους ή υποβάθμιση των χαρακτηριστικών της πτήσης8. Σύστημα καυσίμωνα) δυσλειτουργία του συστήματος ένδειξης της ποσότητας καυσίμων με αποτέλεσμα την πλήρη απώλεια της ποσότητας καυσίμων ή την εσφαλμένη ένδειξη της ποσότητας καυσίμων του αεροσκάφουςβ) διαρροή καυσίμου με αποτέλεσμα μεγάλη απώλεια καυσίμου, κίνδυνο πυρκαϊάς, σοβαρή μόλυνσηγ) δυσλειτουργία ή ελαττώματα του συστήματος απόρριψης καυσίμων με αποτέλεσμα αθέλητη απώλεια μεγάλης ποσότητας καυσίμων, κίνδυνο πυρκαϊάς, επικίνδυνη μόλυνση του εξοπλισμού του αεροσκάφους ή ανικανότητα απόρριψης καυσίμωνδ) δυσλειτουργίες ή ελαττώματα του συστήματος καυσίμων με σημαντικές επιπτώσεις στην τροφοδοσία ή/και διανομή καυσίμουε) ανικανότητα μεταφοράς ή χρήσης όλης της ποσότητας χρησιμοποιητέων καυσίμων9. Υδραυλικά συστήματαα) απώλεια ενός υδραυλικού συστήματος (ETOPS μόνον)β) αστοχία λειτουργίας του μονωτικού συστήματοςγ) απώλεια περισσότερων του ενός υδραυλικών κυκλωμάτωνδ) αστοχία του εφεδρικού υδραυλικού συστήματοςε) αθέλητη προέκταση δυναμικού αεροστροβίλου10. Σύστημα ανίχνευσης πάγου/αποπάγωσηςα) μη ανιχνευθείσα απώλεια ή μειωμένη απόδοση του συστήματος αποπάγωσηςβ) απώλεια περισσότερων του ενός συστημάτων θέρμανσης αεροστομίωνγ) ανικανότητα επίτευξης συμμετρικής αποπάγωσης των πτερύγωνδ) αφύσικη συσσώρευση πάγου με σοβαρές επιπτώσεις στις επιδόσεις ή τα χαρακτηριστικά χειρισμούε) σημαντική μείωση ορατότητας για το πλήρωμα11. Συστήματα ενδείξεων/ειδοποίησης/καταγραφήςα) δυσλειτουργία ή ελάττωμα οιουδήποτε συστήματος ενδείξεων όταν υπάρχει ενδεχόμενο σοβαρών παραπλανητικών ενδείξεων στο πλήρωμα, οι οποίες θα μπορούσαν να το οδηγήσουν σε ακατάλληλη ενέργεια επί βασικού συστήματοςβ) απώλεια της λειτουργίας κόκκινου προειδοποιητικού σήματος ενός συστήματοςγ) για θαλάμους διακυβέρνησης με καθοδικές οθόνες: απώλεια ή δυσλειτουργία περισσότερων της μιας μονάδας απεικόνισης ή υπολογιστή που συνδέεται με τη λειτουργία της απεικόνισης/ειδοποίησης12. Σύστημα προσγείωσης/πέδηση/ελαστικά επίσωτραα) εκδήλωση πυρκαϊάς στην πέδηβ) σοβαρή απώλεια πέδησηςγ) ασύμμετρη πέδηση με αποτέλεσμα σοβαρή απόκλιση πορείαςδ) αστοχία του συστήματος επέκτασης του συστήματος προσγείωσης με ελεύθερη πτώση (ακόμη και σε προγραμματισμένες δοκιμές)ε) ανεπιθύμητη επέκταση/ανάσυρση του σκέλους προσγείωσης ή των θυρίδων σκελών προσγείωσηςστ) πολλαπλή ρήξη ελαστικών επισώτρων13. Συστήματα πλοήγησης (και του συστήματος ακριβούς προσέγγισης) και των συστημάτων δεδομένων αέροςα) πλήρης απώλεια ή πολλαπλές αστοχίες του εξοπλισμού πλοήγησηςβ) πλήρης αστοχία ή πολλαπλές αστοχίες του συστήματος δεδομένων αέροςγ) σοβαρή παραπλανητική ένδειξηδ) σοβαρά σφάλματα πλοήγησης που αποδίδονται σε λανθασμένα δεδομένα ή σε σφάλμα κωδικοποίησης της βάσης δεδομένωνε) απροσδόκητες πλευρικές ή κάθετες παρεκκλίσεις που δεν οφείλονται σε ενέργεια πιλότουστ) προβλήματα με τις επίγειες εγκαταστάσεις πλοήγησης που επιφέρουν σοβαρά σφάλματα πλοήγησης χωρίς σχέση με τις μεταβάσεις από την αδρανειακή πλοήγηση στη ραδιοπλοήγηση14. Οξυγόνο για αεροσκάφος υπό πίεσηα) απώλεια της παροχής οξυγόνου στο θάλαμο διακυβέρνησηςβ) απώλεια της παροχής οξυγόνου σε σημαντικό αριθμό επιβατών (άνω του 10 %), ακόμη και εάν διαπιστώθηκε κατά τη συντήρηση, την εκπαίδευση ή τις δοκιμές15. Σύστημα απαγωγής αέραα) διαρροή θερμού αέρα απαγωγής με αποτέλεσμα συναγερμό πυρκαγιάς ή δομική ζημίαβ) απώλεια όλων των συστημάτων απαγωγής αέραγ) αστοχία του συστήματος ανίχνευσης διαρροής αέρα απαγωγήςΠΑΡΑΡΤΗΜΑ ΙΙΚατάλογος ανακοινωτέων περιστατικών, σχετικών με τις υπηρεσίες αεροναυτιλίαςΣημείωση 1: Αν και το παρόν παράρτημα απαριθμεί τα περισσότερα ανακοινώσιμα περιστατικά, δεν είναι δυνατόν να είναι εξαντλητικό. Κάθε άλλο περιστατικό που κρίνεται από τους εμπλεκόμενους ότι πληροί τα κριτήρια, θα πρέπει επίσης να ανακοινώνεται.Σημείωση 2: Το παρόν παράρτημα δεν περιλαμβάνει ατυχήματα και σοβαρά συμβάντα. Πέραν των άλλων απαιτήσεων που καλύπτουν την ανακοίνωση των ατυχημάτων, αυτά θα πρέπει επίσης να καταχωρίζονται στις βάσεις δεδομένων που αναφέρονται στο άρθρο 5 παράγραφος 2.Σημείωση 3: Το παρόν παράρτημα περιλαμβάνει τα περιστατικά σχετικά με τις ANS που συνιστούν πραγματική ή πιθανή απειλή για την ασφάλεια των πτήσεων ή μπορούν να παρακωλύσουν την παροχή ασφαλών υπηρεσιών ANS.Σημείωση 4: Το περιεχόμενο του παρόντος παραρτήματος δεν αποκλείει την ανακοίνωση κανενός περιστατικού, κατάστασης ή περίπτωσης που, σε περίπτωση που επαναληφθεί υπό διαφορετικές αλλά όχι αδύνατες συνθήκες ή εάν αφεθεί ως έχει, θα μπορούσε να δημιουργήσει κίνδυνο για την ασφάλεια των αεροσκαφών.i) Συμβάντα - παρ' ολίγον σύγκρουση (περιλαμβάνουν συγκεκριμένες καταστάσεις όπου ένα αεροσκάφος και ένα άλλο αεροσκάφος/το έδαφος/ένα όχημα/άνθρωπος ή αντικείμενο γίνονται αντιληπτά ως υπερβολικά κοντά το ένα στο άλλο):α) παραβίαση ελαχίστου διαχωρισμού·β) ανεπαρκής διαχωρισμός·γ) παρ' ολίγον πρόσκρουση στο έδαφος χωρίς απώλεια του ελέγχου (Near CFIT)·δ) παρείσφρηση στο διάδρομο, που επέβαλε ελιγμό αποφυγής.ii) Συμβάντα - δυνατότητα σύγκρουσης ή παρ' ολίγον σύγκρουσης (περιλαμβάνουν συγκεκριμένες καταστάσεις που ενδέχεται να καταλήξουν σε ατύχημα ή παρ' ολίγον σύγκρουση, εάν ένα άλλο αεροσκάφος βρίσκεται στην περιοχή):α) παρείσφρηση στο διάδρομο, χωρίς απαραίτητο ελιγμό αποφυγής·β) υπέρβαση διαδρόμου·γ) παρέκκλιση αεροσκάφους από την άδεια του ελέγχου εναέριας κυκλοφορίας (ΕΕΚ)·δ) παρέκκλιση αεροσκάφους από τον εφαρμοστέο κανονισμό διαχείρισης εναέριας κυκλοφορίας (ΔΕΚ):1. παρέκκλιση αεροσκάφους από τις εφαρμοστέες δημοσιευθείσες διαδικασίες ΔΕΚ,2. παράνομη διείσδυση σε εναέριο χώρο,3. παρέκκλιση από τη μεταφορά και τη λειτουργία του εξοπλισμού αεροσκαφών που σχετίζεται με την εναέρια κυκλοφορία, όπως ορίζεται στον εφαρμοστέο κανονισμό (στους εφαρμοστέους κανονισμούς).iii) Περιστατικά που σχετίζονται με τη ΔΕΚ (περιλαμβάνουν τις καταστάσεις όπου επηρεάζεται η δυνατότητα παροχής ασφαλών υπηρεσιών ΔΕΚ, καθώς και καταστάσεις όπου από τύχη δεν απειλήθηκε η ασφαλής λειτουργία του αεροσκάφους). Περιλαμβάνονται τα ακόλουθα περιστατικά:α) Αδυναμία παροχής υπηρεσιών ΔΕΚ:1. αδυναμία παροχής υπηρεσιών εναέριας κυκλοφορίας,2. αδυναμία παροχής υπηρεσιών διαχείρισης του εναέριου χώρου,3. αδυναμία παροχής υπηρεσιών διαχείρισης της ροής της εναέριας κυκλοφορίας·β) αστοχία της λειτουργίας επικοινωνίας·γ) αστοχία της λειτουργίας επιτήρησης·δ) αστοχία της λειτουργίας επεξεργασίας και διάδοσης δεδομένων·ε) αστοχία της λειτουργίας πλοήγησης·στ) ασφάλεια συστημάτων ΔΕΚ.Προσάρτημα του παραρτήματος ΙΙΟι παράγραφοι που ακολουθούν περιέχουν παραδείγματα περιστατικών εναέριας κυκλοφορίας που απορρέουν από την εφαρμογή των γενικών κριτηρίων, που απαριθμούνται στο σημείο iii) του παραρτήματος ΙΙ, στις λειτουργίες αεροσκαφών.1. Παροχή πολύ εσφαλμένων, ακατάλληλων ή παραπλανητικών πληροφοριών από οιαδήποτε πηγή στο έδαφος, π.χ. έλεγχο εναέριας κυκλοφορίας (ΕΕΚ), αυτόματο σύστημα πληροφοριών τερματικού (ATIS), μετεωρολογική υπηρεσία, βάσεις δεδομένων πλοήγησης, χάρτες, διαγράμματα, εγχειρίδια κ.ά.2. Παροχή μικρότερης απόστασης γειτνίασης εδάφους από την προδιαγραφόμενη.3. Παροχή εσφαλμένων δεδομένων αναφοράς πίεσης (δηλαδή για τη ρύθμιση του υψομέτρου).4. Εσφαλμένη μετάδοση, παραλαβή ή ερμηνεία σημαντικών μηνυμάτων όταν αυτό δημιουργεί επικίνδυνη κατάσταση.5. Παραβίαση ελαχίστου διαχωρισμού.6. Παράνομη διείσδυση σε εναέριο χώρο.7. Παράνομη μετάδοση ραδιοεπικοινωνιών.8. Αστοχία επίγειων ή δορυφορικών εγκαταστάσεων ANS.9. Σημαντική αστοχία ΕΕΚ/ΔΕΚ ή ουσιαστική φθορά της υποδομής του αεροδρομίου.10. Παρακώλυση των επιφανειών κίνησης του αεροδρομίου από άλλα αεροσκάφη, οχήματα, ζώα ή ξένα αντικείμενα με αποτέλεσμα να δημιουργηθεί επικίνδυνη ή δυνητικά επικίνδυνη κατάσταση.11. Εσφαλμένη ή ακατάλληλη επισήμανση των εμποδίων ή των κινδύνων στις περιοχές κίνησης του αεροδρομίου με αποτέλεσμα να δημιουργηθεί επικίνδυνη κατάσταση.12. Αστοχία, σημαντική δυσλειτουργία ή απουσία φωτισμού του αεροδρομίου.


Avis juridique important

|

31988L0299

Οδηγία 88/299/ΕΟΚ του Συμβουλίου της 17ης Μαΐου 1988 για το εμπόριο ζώων τα οποία έχουν υποβληθεί σε αγωγή με ορισμένες ουσίες με ορμονική δράση και για το εμπόριο του κρέατος των ζώων αυτών, που αναφέρονται στο άρθρο 7 της οδηγίας 88/146/ΕΟΚ

Επίσημη Εφημερίδα αριθ. L 128 της 21/05/1988 σ. 0036 - 0038

***** ΟΔΗΓΙΑ ΤΟΥ ΣΥΜΒΟΥΛΙΟΥ  της 17ης Μαΐου 1988  για το εμπόριο ζώων τα οποία έχουν υποβληθεί σε αγωγή με ορισμένες ουσίες με ορμονική δράση και για το εμπόριο του κρέατος των ζώων αυτών, που αναφέρονται στο άρθρο 7 της οδηγίας 88/146/ΕΟΚ  (88/299/ΕΟΚ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 88/146/ΕΟΚ του Συμβουλίου της 7ης Μαρτίου 1988 για την απαγόρευση της χρησιμοποίησης ορισμένων ουσιών με ορμονική δράση στην κτηνοτροφική παραγωγή (1), και ιδίως το άρθρο 7,  την πρόταση της Επιτροπής,  Εκτιμώντας:  ότι η οδηγία 88/146/ΕΟΚ απαγόρευσε τη χρησιμοποίηση ορισμένων ουσιών με ορμονική δράση στην κτηνοτροφική παραγωγή, επιτρέποντας ωστόσο τις εξαιρέσεις που προβλέπονται ήδη στο άρθρο 4 της οδηγίας 81/602/ΕΟΚ του Συμβουλίου της 31ης Ιουλίου 1981 περί απαγορεύσεως ορισμένων ουσιών με ορμονική ή θυρεοστατική δράση (2), όπως τροποποιήθηκε τελευταία από την οδηγία 85/358/ΕΟΚ (3)·  ότι, για να διασφαλισθεί η σωστή λειτουργία του όλου καθεστώτος, έχουν απαγορευθεί γενικά το εμπόριο των ζώων τα οποία έχουν υποβληθεί σε αγωγή, και του κρέατος αυτών των ζώων· ότι, δυνάμει του άρθρου 7 της οδηγίας 88/146/ΕΟΚ, μπορούν ωστόσο να επιτραπούν παρεκκλίσεις, όσον αφορά τις ενδοκοινοτικές συναλλαγές και την εισαγωγή από τρίτες χώρες ζώων που προορίζονται για αναπαραγωγή και ζώων αναπαραγωγής που βρίσκονται στο τέλος της αναπαραγωγικής δραστηριότητάς τους, τα οποία, κατά τη διάρκεια της ζωής τους, έχουν υποβληθεί σε αγωγή, στα πλαίσια των διατάξεων του άρθρου 4 της οδηγίας 81/602/ΕΟΚ καθώς και των κρεάτων που προέρχονται από τα εν λόγω ζώα·  ότι οι παρεκκλίσεις αυτές μπορούν να επιτρέπονται εάν παρέχονται επαρκείς εγγυήσεις κατά τρόπο που να προλαμβάνονται στρεβλώσεις στις συναλλαγές· ότι οι εγγυήσεις αυτές πρέπει να αφορούν τα προϊόντα που μπορούν να χρησιμοποιούνται, τις συνθήκες χρησιμοποίησής τους και τον έλεγχο αυτών των συνθηκών, ιδίως όσον αφορά την απαραίτητη περίοδο αναμονής· ότι οι απαιτήσεις αυτές πρέπει να καθοριστούν σύμφωνα με κοινοτική διαδικασία·  ότι ισοδύναμες εγγυήσεις πρέπει να γίνονται δεκτές, σύμφωνα με κοινοτική διαδικασία, για τις εισαγωγές από τρίτες χώρες, και αυτό λαμβάνοντας υπόψη τις εγγυήσεις που παρέχει η συγκεκριμένη τρίτη χώρα,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:  Άρθρο 1  Η παρούσα οδηγία καθορίζει τις προϋποθέσεις εφαρμογής των παρεκκλίσεων από την απαγόρευση του εμπορίου ορισμένων κατηγοριών ζώων που ορίζονται στο άρθρο 7 της οδηγίας 88/146/ΕΟΚ καθώς και του κρέατός τους.  Άρθρο 2  Τα κράτη μέλη επιτρέπουν, κατά παρέκκλιση από το άρθρο 5 της οδηγίας 88/146/ΕΟΚ, το εμπόριο ζώων που προορίζονται για αναπαραγωγή ή ζώων αναπαραγωγής που βρίσκονται στο τέλος της αναπαραγωγικής τους δραστηριότητας τα οποία, κατά τη διάρκεια της αναπαραγωγικής τους δραστηριότητας, υπέστησαν μια από τις αγωγές που προβλέπονται στο άρθρο 4 της οδηγίας 81/602/ΕΟΚ, ή επιτρέπουν την εναπόθεση της κοινοτικής σφραγίδας στο κρέας που προέρχεται από αυτά τα ζώα, εφόσον έχουν τηρηθεί οι ακόλουθες προϋποθέσεις:  1. Έχει χορηγηθεί στα ζώα αυτά μόνο μία από τις ουσίες ή ένα από τα προϊόντα που αναφέρονται κατωτέρω:  α) για λόγους θεραπευτικής αγωγής, η οιστραδιόλη 17 Β, η τεστοστερόνη, η προγεστερόνη και τα παράγωγά τους τα οποία δίνουν ευχερώς με υδρόλυση την αρχική ένωση μετά από απορρόφηση στο σημείο εφαρμογής και τα οποία θα περιληφθούν στον κατάλογο των προϊόντων που πρόκειται να καταρτιστεί με τήρηση των άλλων προϋποθέσεων που προβλέπονται στο άρθρο 3 παράγραφος 1 στοιχεία α) και β), σύμφωνα με το άρθρο 3 της οδηγίας 88/146/ΕΟΚ·  β) για το συγχρονισμό του οιστρικού κύκλου, τη διακοπή ανεπιθύμητης κύησης, τη βελτίωση της γονιμότητας και την προετοιμασία των δοτών και των ληπτριών για την εμφύτευση εμβρύων, οι ουσίες που αναφέρονται στο άρθρο 4 παράγραφος 1 της οδηγίας 81/602/ΕΟΚ, εφόσον τα προϊόντα που τις περιέχουν περιλαμβάνονται σε κατάλογο ο οποίος θεσπίζεται σύμφωνα με τη διαδικασία του άρθρου 8 της οδηγίας 88/146/ΕΟΚ, μετά από γνώμη της Επιτροπής Κτηνιατρικών Φαρμάκων, και σύμφωνα με τις προϋποθέσεις που προβλέπονται στο κατωτέρω σημείο 2.  2. Στην περίπτωση του σημείου 1 στοιχείο β):  - οι προϋποθέσεις για τη χρησιμοποίηση, και ιδίως οι προϋποθέσεις διάθεσής τους στους κτηνοτρόφους, ο απαραίτητος χρόνος αναμονής και οι μέθοδοι ελέγχου αυτών των προϋποθέσεων χρησιμοποίησης καθορίζονται σύμφωνα με τη διαδικασία που αναφέρεται στο σημείο 1 στοιχείο β),  - τα μέσα αναγνώρισης των ζώων καθορίζονται με τη διαδικασία του άρθρου 8 της οδηγίας 88/146/ΕΟΚ.  Μέχρις ότου ληφθούν οι αποφάσεις που αναφέρονται στο σημείο 1 στοιχεία α) και β), εξακολουθούν να επιτρέπονται τα προϊόντα τα οποία έχουν ήδη επιτραπεί για διάθεση στην αγορά.  3. Κατά την έγκριση των καταλόγων προϊόντων που αναφέρονται στο σημείο 1 και τα οποία επιτρέπεται να χορηγούνται στα ζώα που ορίζονται στο σημείο αυτό και προορίζονται για τις ενδοκοινοτικές συναλλαγές, πρέπει να λαμβάνονται υπόψη τα ακόλουθα κριτήρια:  - η δυνατότητα ελέγχου του κατά πόσον η χρησιμοποίηση του συγκεκριμένου προϊόντος έγινε σύμφωνα με τις διατάξεις της παρούσας οδηγίας,  - η ανάγκη να αποκλείονται τα προϊόντα παρατεταμένης αποδέσμευσης ή τα άλατα ή εστέρες μακρού χρόνου υποδιπλασιασμού, εφόσον ο θεραπευτικός στόχος μπορεί να επιτευχθεί με τη χρησιμοποίηση προϊόντων που έχουν βραχύτερο χρόνο υποδιπλασιασμού και τα οποία, λόγω της σύνθεσής τους, δεν δρουν ως απόθεμα, και αυτό προκειμένου να εμποδιστεί η χρησιμοποίηση των ορμονών ως αυξητικών παραγόντων και να μειωθεί ο κίνδυνος καταλοίπων,  - η ανάγκη να αποκλεισθούν τα προϊόντα που συνεπάγονται χρόνο αναμονής άνω των 15 ημερών, μετά το πέρας της αγωγής,  - η ύπαρξη αντιδραστηρίων και αναγκαίου υλικού για τις μεθόδους ανάλυσης ώστε να ανιχνεύεται η παρουσία καταλοίπων που υπερβαίνουν τα επιτρεπόμενα όρια.  Τα προϊόντα για τα οποία χορηγείται άδεια σύμφωνα με τα προηγούμενα εδάφια, υπόκεινται στα άρθρα 24 έως 50 της οδηγίας 81/851/ΕΟΚ του Συμβουλίου της 28ης Σεπτεμβρίου 1981 περί προσεγγίσεως των νομοθεσιών των κρατών μελών σχετικά με τα κτηνιατρικά φαρμακευτικά προϊόντα (1).  4. Ο άμεσα υπεύθυνος κτηνίατρος οφείλει να σημειώνει σε ειδικό βιβλίο τα ακόλουθα τουλάχιστον στοιχεία:  - φύση της αγωγής,  - φύση των επιτρεπομένων προϊόντων,  - ημερομηνία της αγωγής,  - αναγνωριστική περιγραφή των ζώων που υφίστανται την αγωγή.  Τα στοιχεία αυτά τίθενται στη διάθεση της αρμόδιας αρχής ύστερα από αίτησή της.  Άρθρο 3  1. Τα κράτη μέλη μεριμνούν ώστε τα ζώα που αναφέρονται στο άρθρο 2 να μην αποστέλλονται από το έδαφός τους στο έδαφος άλλου κράτους μέλους παρά μόνο εφόσον:  α) έχουν τηρηθεί οι γενικές προϋποθέσεις που προβλέπονται στην παρούσα οδηγία, και ιδίως ο χρόνος αναμονής που καθορίζεται σύμφωνα με το άρθρο 3 στοιχείο α) δεύτερη περίπτωση της οδηγίας 88/146/ΕΟΚ και το άρθρο 2 της παρούσας οδηγίας·  β) όσον αφορά τα ζώα αναπαραγωγής που βρίσκονται στο τέλος της αναπαραγωγικής τους δραστηριότητας, τα ζώα δεν έχουν υποστεί μια από τις αγωγές που αναφέρονται στο άρθρο 4 της οδηγίας 81/602/ΕΟΚ, με ένα από τα προϊόντα που επιτρέπονται σύμφωνα με το άρθρο 2 σημείο 1 στοιχείο α) ή β) ή με το άρθρο 6 κατά την περίοδο πάχυνσης που ακολουθεί μετά την παύση της αναπαραγωγικής τους δραστηριότητας.  2. Ωστόσο, το εμπόριο ίππων μεγάλης αξίας, και ιδίως ίππων που προορίζονται για ιπποδρομίες, αγώνες, ιπποδρόμια, οχεία ή εκθέσεις, συμπεριλαμβανομένων των ίππων των κατηγοριών αυτών, στους οποίους έχουν χορηγηθεί δια του στόματος παρασκευάσματα που περιέχουν trenbolone allyle για τους σκοπούς που αναφέρονται στο άρθρο 2 σημείο 1 στοιχείο β), μπορεί να διεξάγεται και πριν από τη λήξη της περιόδου αναμονής, εφόσον πληρούνται οι λοιπές προϋποθέσεις του άρθρου 2 και εφόσον η φύση και η ημερομηνία της αγωγής αναφέρονται στο πιστοποιητικό που συνοδεέι τα ζώα αυτά.  Άρθρο 4  Με την επιφύλαξη της εφαρμογής των απαιτήσεων που προβλέπονται στην οδηγία 86/469/ΕΟΚ του Συμβουλίου της 16ης Σεπτεμβρίου 1986 σχετικά με την εξέταση των ζώων και του νωπού κρέατος για την παρουσία καταλοίπων (2) και κατά παρέκκλιση από το άρθρο 5 πρώτο εδάφιο της οδηγίας 88/146/ΕΟΚ, τα κράτη μέλη επιτρέπουν το εμπόριο κρέατος που προέρχεται από ζώα τα οποία προορίζονται για αναπαραγωγή και από ζώα αναπαραγωγής τα οποία βρίσκονται στο τέλος της αναπαραγωγικής τους δραστηριότητας και τα οποία θα μπορούσαν, σύμφωνα με το άρθρο 3 παράγραφος 1 της παρούσας οδηγίας, να ποτελέσουν αντικείμενο ενδοκοινοτικών συναλλαγών.  Η κοινοτική σφραγίδα ωστόσο θα μπορεί να επιτίθεται μόνον εφόσον ο χρόνος αναμονής έχει λήξει πριν από τη σφαγή των ζώων.  Άρθρο 5  Κατά παρέκκλιση από το άρθρο 6 παράγραφος 1 της οδηγίας 88/146/ΕΟΚ και για τους σκοπούς της εφαρμογής του άρθρου 7 παράγραφος 2 της οδηγίας 86/469/ΕΟΚ, καθορίζονται με τη διαδικασία του άρθρου 8 της οδηγίας 88/146/ΕΟΚ, εγγυήσεις τουλάχιστον ισοδύναμες με αυτές που θεσπίζει η παρούσα οδηγία, οι οποίες πρέπει να πληρούνται για την από τρίτες χώρες εισαγωγή ζώων που προορίζονται για αναπαραγωγή ή ζώων αναπαραγωγής που βρίσκονται στο τέλος της αναπαραγωγικής τους δραστηριότητας ή για την εισαγωγή των κρεάτων των ζώων αυτών.  Άρθρο 6  Μέχρις ότου ληφθούν οι αποφάσεις που προβλέπονται στο άρθρο 2 σημείο 1 στοιχεία α) και β), εφαρμόζονται τα ακόλουθα μεταβατικά μέτρα:  - τα κράτη μέλη ελέγχουν το αν οι ουσίες ή τα προϊόντα που έχουν αποτελέσει αντικείμενο εθνικής άδειας για τη διάθεση στην αγορά πληρούν τις απαιτήσεις του άρθρου 2 σημείο 3 και ανακοινώνουν στην Επιτροπή και στα άλλα κράτη μέλη, στα πλαίσια της Μόνιμης Κτηνιατρικής Επιτροπής, τα αποτελέσματα αυτής της εξέτασης,  - με βάση αυτά τα αποτελέσματα, η Επιτροπή καταρτίζει, σύμφωνα με τη διαδικασία που προβλέπεται στο άρθρο 11 της οδηγίας 85/358/ΕΟΚ, προσωρινό κατάλογο των ουσιών ή προϊόντων που μπορούν να χρησιμοποιηθούν για τους σκοπούς της παρούσας οδηγίας και καθορίζει τις προϋποθέσεις και τα μέσα που προβλέπονται στο άρθρο 2 σημείο 2.  Τα ζώα που έχουν υποστεί αγωγή με τις ουσίες ή τα προϊόντα που περιλαμβάνονται στον ή στους προσωρινούς καταλόγους και το κρέας των ζώων αυτών δεν μπορούν να αποτελέσουν αντικείμενο εμποδίων στις συναλλαγές.  Η διάρκεια ισχύος αυτών των προσωρινών καταλόγων περιορίζεται μέχρι τις 31 Δεκεμβρίου 1991.  Άρθρο 7  Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για να συμμορφωθούν προς την παρούσα οδηγία το αργότερο ως τις 31 Δεκεμβρίου 1988. Ενημερώνουν την Επιτροπή σχετικά.  Το άρθρο 2 σημείο 1 και τα άρθρα 3, 4 και 6 εφαρμόζονται από την ημέρα κοινοποίησης (1) της παρούσας οδηγίας.  Άρθρο 8  Η παρούσα οδηγία απευθύνεται στα κράτη μέλη.  Βρυξέλλες, 17 Μαΐου 1988.  Για το Συμβούλιο  Ο Πρόεδρος  I. KIECHLE  (1) ΕΕ αριθ. L 70 της 16. 3. 1988, σ. 16.  (2) ΕΕ αριθ. L 222 της 7. 8. 1981, σ. 32.  (3) ΕΕ αριθ. L 191 της 23. 7. 1985, σ. 46.  (1) ΕΕ αριθ. L 317 της 6. 11. 1981, σ. 1.  (2) ΕΕ αριθ. L 275 της 26. 9. 1986, σ. 36.  (1) Η παρούσα οδηγία κοινοποιήθηκε στα κράτη μέλη στις 20 Μαΐου 1988.


Avis juridique important

|

31991L0126

Οδηγία 91/126/ΕΟΚ της Επιτροπής της 13ης Φεβρουαρίου 1991 για την τροποποίηση των παραρτημάτων της οδηγίας 74/63/ΕΟΚ του Συμβουλίου σχετικά με τις ανεπιθύμητες ουσίες και προϊόντα στη διατροφή των ζώων

Επίσημη Εφημερίδα αριθ. L 060 της 07/03/1991 σ. 0016 - 0017 Φινλανδική ειδική έκδοση: Κεφάλαιο 3 τόμος 36 σ. 0195  Σουηδική ειδική έκδοση: Κεφάλαιο 3 τόμος 36 σ. 0195

ΟΔΗΓΙΑ ΤΗΣ ΕΠΙΤΡΟΠΗΣ  της 13ης Φεβρουαρίου 1991  για την τροποποίηση των παραρτημάτων της οδηγίας 74/63/ΕΟΚ του Συμβουλίου σχετικά με τις ανεπιθύμητες ουσίες και προϊόντα στη διατροφή των ζώων  ( 91/126/ΕΟΚ ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 74/63/ΕΟΚ του Συμβουλίου της 17ης Δεκεμβρίου 1973 σχετικά με τις ανεπιθύμητες ουσίες και προϊόντα στη διατροφή των ζώων ( 1 ), όπως τροποποιήθηκε τελευταία από την οδηγία 87/519/ΕΟΚ ( 2 ), και ιδίως το άρθρο 6,  Εκτιμώντας :  ότι οι διατάξεις της οδηγίας 74/63/ΕΟΚ προβλέπουν ότι το περιεχόμενο των παραρτημάτων πρέπει να προσαρμόζεται συνεπώς στην εξέλιξη των επιστημονικών και τεχνικών γνώσεων -  ότι είναι αναγκαίο να μειωθεί η περιεκτικότηα σε αφλατοξίνη ορισμένων απλών και συμπληρωματικών ζωοτροφών που προορίζονται για τα ζώα γαλακτοπαραγωγής, με σκοπό να περιορισθεί, στο μέτρο του δυνατού, η μεταφορά αυτής της μυκοτοξίνης στο γάλα -  ότι τα μέτρα που προβλέπει η παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ :  Άρθρο 1  Το παράρτημα της οδηγίας 74/63/ΕΟΚ τροποποιείται σύμφωνα με το παράρτημα της παρούσας οδηγίας .  Άρθρο 2  Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με τις διατάξεις του άρθρου 1 το αργότερο στις 30 Νοεμβρίου 1991 . Πληροφορούν αμέσως την Επιτροπή σχετικά .  Όταν τα κράτη μέλη θεσπίζουν τις διατάξεις αυτές, οι εν λόγω διατάξεις περιέχουν παραπομπή στην παρούσα οδηγία και συνοδεύονται από τέτοια παραπομπή κατά την επίσημη δημοσίευσή τους . Ο τρόπος της παραπομπής αποφασίζεται από τα κράτη μέλη .  Άρθρο 3  Η παρούσα οδηγία απευθύνεται στα κράτη μέλη . Βρυξέλλες, 13 Φεβρουαρίου 1991 . Για την Επιτροπή  Ray MAC SHARRY  Μέλος της Επιτροπής  ( 1 ) ΕΕ αριθ . L 38 της 11 . 2 . 1974, σ . 31 . ( 2 ) ΕΕ αριθ . L 304 της 27 . 10 . 1987, σ . 38 .    ΠΑΡΑΡΤΗΜΑ  Στο παράρτημα Ι τμήμα Β "Προϊόντα" στη θέση αριθ . 1 "Αφλατοξίνη ":  1. Οι λέξεις "απλές ζωοτροφές" που αναφέρονται στη στήλη 2 και ο αριθμός "0,05" που αναφέρεται στη στήλη 3 αντικαθίστανται από τα ακόλουθα :   Ουσίες, προϊόντα  Ζωοτροφές  Μέγιστη περιεκτικότητα σε mg/kg ( ppm ) ζωοτροφής, μετά από αναγωγή σε ποσοστό υγρασίας 12 %      ( 1 )  ( 2 )  ( 3 )       "Απλές ζωοτροφές εξαιρέσει :  0,05   - Αραχίδος, κόπρας, λαχανοφοίνικος ( palmiste ), σπόρων βάμβακος,  babassu αραβοσίτου και των παραγωγών της μεταποιήσεώς τους  0,02"     2 . Ο αριθμός "0,01" που αναφέρεται στη στήλη 3 έναντι της ένδειξης "άλλες σύνθετες ζωοτροφές" στη στήλη 2 αντικαθίσταται από τον αριθμό "0,005 ".


Avis juridique important

|

31983L0191

Δεύτερη οδηγία 83/191/ΕΟΚ της Επιτροπής της 30ής Μαρτίου 1983 για την προσαρμογή στην τεχνική πρόοδο των παραρτημάτων II, III, IV, και V της οδηγίας 76/768/ΕΟΚ του Συμβουλίου περί προσέγγισης των νομοθεσιών των κρατών μελών των αναφερομένων στα καλλυντικά προϊόντα

Επίσημη Εφημερίδα αριθ. L 109 της 26/04/1983 σ. 0025 - 0027 Ισπανική ειδική έκδοση: Κεφάλαιο 15 τόμος 4 σ. 0124  Πορτογαλική ειδική έκδοση : Κεφάλαιο 15 τόμος 4 σ. 0124  Φινλανδική ειδική έκδοση: Κεφάλαιο 13 τόμος 12 σ. 0171  Σουηδική ειδική έκδοση: Κεφάλαιο 13 τόμος 12 σ. 0171

ΔΕΥΤΕΡΗ ΟΔΗΓΙΑ ΤΗΣ ΕΠΙΤΡΟΠΗΣ της 30ής Μαρτίου 1983 για την προσαρμογή στην τεχνική πρόοδο των παραρτημάτων II, III, IV και V της οδηγίας 76/768/ΕΟΚ του Συμβουλίου περί προσεγγίσεως των νομοθεσιών των Κρατών μελών των αναφερομένων στα καλλυντικά  προϊόνταΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την οδηγία 76/768/ΕΟΚ του Συμβουλίου της 27ης Ιουλίου 1976 περί προσεγγίσεως των νομοθεσιών των Κρατών μελών των αναφερομένων στα καλλυντικά προϊόντα (1), όπως τροποποιήθηκε τελευταία από την οδηγία 82/368/ΕΟΚ (2), και ιδίως το άρθρο 8 παράγραφος 2,  Εκτιμώντας:  ότι, βάσει των μελετών που πραγματοποιήθηκαν, μπορεί να επιτραπεί η χρήση λακκών, πιγμέντων ή αλάτων βαρίου, στροντίου και ζιρκονίου με περιορισμένο αριθμό χρωστικών- ότι, σύμφωνα με τα σύγχρονα επιστημονικά δεδομένα, η χρησιμοποίηση της 6-μεθυλο-κουμαρίνης στα καλλυντικά προϊόντα είναι δυνατόν να επιτραπεί υπό ορισμένους όρους- ότι, για την προστασία της δημόσιας υγείας, πρέπει να θεσπιστούν διατάξεις για τον νιτρικό άργυρο- ότι, με βάση τα στοιχεία που έχουν ληφθεί, ορισμένα σύμπλοκα του ζιρκονίου που χρησιμοποιούνται σαν αντιιδρωτικά, είναι δυνατόν να γίνουν προσωρινά αποδεκτά υπό ορισμένους όρους- ότι, η γαλλική και η ιταλική απόδοση των παραρτημάτων της οδηγίας 76/768/ΕΟΚ περιέχουν τυπογραφικά λάθη που πρέπει να διορθωθούν- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής για την προσαρμογή στην τεχνική πρόοδο των οδηγιών που αποβλέπουν στην εξάλειψη των τεχνικών εμποδίων στις συναλλαγές στον τομέα των καλλυντικών προϊόντων,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Η οδηγία 76/768/ΕΟΚ τροποποιείται ως εξής:  1. Στο παράρτημα II, το κείμενο που αντιστοιχεί στην ουσία αριθ. 46 αντικαθίσταται από το ακόλουθο κείμενο:  "46. Άλατα βαρίου εκτός από το θειικό βάριο, το θειούχο βάριο υπό τους όρους που προβλέπει το παράρτημα III (πρώτο μέρος), από τις λάκκες, τα πιγμέντα ή τα άλατα που παρασκευάζονται από χρωστικές που αναγράφονται, με την αναφορά (5), στον πίνακα των  παραρτημάτων III (δεύτερο μέρος) και IV (δεύτερο μέρος)." 2. Στο παράρτημα III, πρώτο μέρος, προστίθενται τα εξής:   "" ID="1">46> ID="2">6-μεθυλο-κουμαρίνη> ID="3">Προϊόντα για την υγιεινή του στόματος> ID="4">0,003 %"> 3. Το παράρτημα III δεύτερο μέρος, τροποποιείται ως εξής:  - διαγράφονται οι αριθμοί του καταλόγου χρωμάτων:  15 630: 1 (Ba) 15 630: 3 (Sr) 15 865: 3 (Sr),  - διαγράφεται η ένδειξη (Ba) στον αριθμό 45 170: 1 (Ba),  - προστίθεται η αναφορά (5) πριν από τους αριθμούς καταλόγου χρωμάτων:  12 085 15 585 15 630 15 850 15 865 16 255 45 170 45 370 45 380 45 410 45 430 10 316 12 075 15 510 15 985 19 140 42 051 - προστίθεται στο τέλος της σελίδας η ακόλουθη σημείωση:  "(5) Είναι επίσης αποδεκτή η χρήση αδιαλύτων λακκών, πιγμέντων ή αλάτων βαρίου, στροντίου και ζιρκονίου που παρασκευάζονται από τις χρωστικές αυτές. Πρέπει να αναποκρίνονται στη δοκιμασία της αδιαλυτότητας που θα καθοριστεί σύμφωνα με τη διαδικασία του  άρθρου 8." 4. Στο παράρτημα IV, πρώτο μέρος, προστίθενται τα εξής:   "" ID="1">6> ID="2">Νιτρικός άργυρος> ID="3">Μόνο για προϊόντα που προορίζονται για χρωματισμό των βλεφάρων και βλεφαρίδων> ID="4">4 %> ID="6">- Περιέχει νιτρικό άργυρο - Πλύνατε αμέσως τα μάτια αν το προϊόν έλθει σε επαφή με αυτά"> ID="1">7> ID="2">Ένυδρα υδροξυχλωριούχα άλατα αργιλίου και ζιρκονίου AlxZr(OH)yClz και το σύμπλοκό τους με γλυκίνη> ID="3">Αντιιδρωτικά> ID="4">20 % άνυδρο υδροξυχλωριούχο  αργίλιο-ζιρκόνιο 5,4 % εκφραζόμενο σε ζιρκόνιο> ID="5">1. Η σχέση μεταξύ του αριθμού των ατόμων αργιλίου και ζιρκονίου πρέπει να περιλαμβάνεται μεταξύ 2 και 10.  2. Η σχέση μεταξύ του αριθμού των ατόμων (Al+Zr) και χλωρίου πρέπει να περιλαμβάνεται μεταξύ 0,9 και 2,1.  3. Απαγορεύεται στους διασπορείς αερολυμάτων (spray)."> 5. Το παράρτημα IV, δεύτερο μέρος, τροποποιείται ως εξής:  - διαγράφεται ο αριθμός του καταλόγου χρωμάτων:  15 585: 1 (Ba),  - προστίθεται η αναφορά (5) πριν από τον αριθμό του καταλόγου χρωμάτων: 27 290,  - προστίθεται, στο τέλος της σελίδας, η ακόλουθη σημείωση:  "(5) Είναι επίσης αποδεκτή η χρήση αδιαλύτων λακκών, πιγμέντων ή αλάτων βαρίου, στροντίου και ζιρκονίου που παρασκευάζονται από τις χρωστικές αυτές. Πρέπει να ανταποκρίνονται στη δοκιμασία της αδιαλυτότητας που θα καθοριστεί σύμφωνα με τη διαδικασία του  άρθρου 8." 6. Το παράρτημα IV, τρίτο μέρος, τροποποιείται ως εξής:  - στον κατάλογο Β, στο σημείο "Ιώδεις, φαιές, μέλαινες και λευκές", το "disperse violet 23" αντικαθίσταται από τον αριθμό "60 724".  7. Στο παράρτημα V, τα κείμενα που αντιστοιχούν στις ουσίες αριθ. 5 και 6 αντικαθίστανται από τα ακόλουθα κείμενα:  "5. Στρόντιο και ενώσεις στροντίου, εκτός από το θειούχο στρόντιο υπό τους όρους που προβλέπει το παράρτημα III (πρώτο μέρος), και από τις λάκκες, τα πιγμέντα ή τα άλατα στροντίου των χρωστικών που αναγράφονται, με την αναφορά (5), στο παράρτημα III  (δεύτερο μέρος) και στο παράρτημα IV (δεύτερο μέρος).  6. Ζιρκόνιο και ενώσεις αυτού, εκτός από τα σύμπλοκα που περιλαμβάνονται υπό τον αύξοντα αριθμό 7 στο παράρτημα IV (πρώτο μέρος), και από τις λάκκες, τα πιγμέντα ή τα άλατα ζιρκονίου των χρωστικών που αναγράφονται, με την αναφορά (5), στο παράρτημα III  (δεύτερο μέρος) και στο παράρτημα IV (δεύτερο μέρος)."  Άρθρο 2  1. Η γαλλική απόδοση του παραρτήματος IV, πρώτο μέρος, της αδηγίας 76/768/ΕΟΚ, διορθώνεται ως εξής:  - στη στήλη της ουσίας που φέρει αύξοντα αριθμό 4, το ποσοστό "3,5 %" πρέπει να διαβαστεί ως "35 %",  - στη στήλη "β" της ουσίας που φέρει αύξοντα αριθμό 5, η λέξη μέσα στην παρένθεση πρέπει να διαβαστεί "Tribromsalan" αντί "Tribomsalan".  2. Στην ιταλική απόδοση, η σημείωση (3) στο τέλος της σελίδας του παραρτήματος III πρώτο μέρος, και του παραρτήματος IV δεύτερο μέρος της οδηγίας 76/768/ΕΟΚ, πρέπει να διαβαστεί ως εξής:  "(3) Sono ammessi anche le lacche o i sali di tali coloranti che contengono sostanze non vietate dall'allegato II o non escluse dal campo di applicazione della direttiva in base all' allegato V."  Άρθρο 3  Τα Κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που είναι αναγκαίες για συμμορφωθούν προς την οδηγία αυτή το αργότερο στις 31 Δεκεμβρίου 1984. Ενημερώνουν αμέσως ως προς αυτό την Επιτροπή.   Άρθρο 4  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 30 Μαρτίου 1983.  Για την Επιτροπή Karl-Heinz NARJES Μέλος της Επιτροπής  (1) ΕΕ αριθ. L 262 της 27. 9. 1976, σ. 169.  (2) ΕΕ αριθ. L 167 της 15. 6. 1982, σ. 1.


title: Οδηγία 2006/142/ΕΚ της Επιτροπής, της 22ας Δεκεμβρίου 2006 , για τροποποίηση του παραρτήματος ΙΙΙα της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, που περιλαμβάνει την απαρίθμηση των συστατικών που πρέπει να αναγράφονται σε όλες τις περιπτώσεις στην επισήμανση των τροφίμων   (Κείμενο που παρουσιάζει ενδιαφέρον για τον ΕΟΧ)

text:
               23.12.2006

               EL

               Επίσημη Εφημερίδα της Ευρωπαϊκής Ένωσης

               L 368/110

      ΟΔΗΓΊΑ 2006/142/ΕΚ ΤΗΣ ΕΠΙΤΡΟΠΉΣ

   της 22ας Δεκεμβρίου 2006
   για τροποποίηση του παραρτήματος ΙΙΙα της οδηγίας 2000/13/ΕΚ του Ευρωπαϊκού Κοινοβουλίου και του Συμβουλίου, που περιλαμβάνει την απαρίθμηση των συστατικών που πρέπει να αναγράφονται σε όλες τις περιπτώσεις στην επισήμανση των τροφίμων
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (1), και ιδίως το άρθρο 6 παράγραφος 11 τρίτο εδάφιο,
   τις γνώμες της Ευρωπαϊκής Αρχής για την Ασφάλεια των Τροφίμων της 6ης Δεκεμβρίου 2005 και της 15ης Φεβρουαρίου 2006,
   Εκτιμώντας τα ακόλουθα:

               (1)

               Το παράρτημα ΙΙΙα της οδηγίας 2000/13/ΕΚ θεσπίζει κατάλογο των συστατικών τροφίμων που πρέπει να αναγράφονται σε όλες τις περιπτώσεις στην επισήμανση, καθώς είναι πιθανόν να προκαλέσουν ανεπιθύμητες αντιδράσεις σε ευπαθή άτομα.

               (2)

               Το άρθρο 6 παράγραφος 11 πρώτο εδάφιο της προαναφερόμενης οδηγίας προβλέπει ότι η απαρίθμηση που εμφανίζεται στο παράρτημα ΙΙΙα επανεξετάζεται τακτικά και, εάν χρειάζεται, επικαιροποιείται με βάση τις πλέον πρόσφατες επιστημονικές γνώσεις.

               (3)

               Στο πλαίσιο αυτής της επανεξέτασης, η Επιτροπή ζήτησε τη γνώμη της Ευρωπαϊκής Αρχής για την Ασφάλεια των Τροφίμων (ΕΑΑΤ) σχετικά με την πιθανή συμπερίληψη κάποιων πρόσθετων προϊόντων στο παράρτημα ΙΙΙα.

               (4)

               Όσον αφορά το λούπινο, η ΕΑΑΤ, στη γνώμη που εξέδωσε την 6η Δεκεμβρίου 2005, διευκρινίζει ότι αυτό το οσπριοειδές φυτό, του οποίου υπάρχουν 450 είδη, καταναλώνεται αυτούσιο εδώ και πολύ καιρό, αλλά ότι το αλεύρι του λούπινου, εδώ και μερικά έτη, προστίθεται στο αλεύρι του σιταριού για την παρασκευή προϊόντων αρτοποιίας. Έχουν καταγραφεί περιπτώσεις άμεσων αλλεργικών αντιδράσεων, μερικές φορές σοβαρών, ενώ ορισμένες μελέτες δείχνουν ότι υπάρχει σχετικά υψηλός κίνδυνος διασταυρούμενης αλλεργίας στο λούπινο στο 30 έως 60 % των ατόμων που είναι αλλεργικά στις αραχίδες.

               (5)

               Στην περίπτωση των μαλακίων (γαστερόποδα, δίθυρα ή κεφαλόποδα) η ΕΑΑΤ, στη γνώμη που εξέδωσε την 15η Φεβρουαρίου 2006, διευκρινίζει ότι τις περισσότερες φορές αυτά καταναλώνονται αυτούσια, αλλά χρησιμοποιούνται επίσης και ως συστατικά, ενδεχομένως ύστερα από μετασχηματισμό, σε διάφορα παρασκευάσματα καθώς και σε προϊόντα όπως το surimi. Οι αλλεργικές αντιδράσεις, που ορισμένες φορές είναι σοβαρές, αφορούν έως το 0,4 % του πληθυσμού, δηλαδή το 20 % του συνόλου των περιπτώσεων αλλεργίας στα προϊόντα της θάλασσας. Η κύρια αλλεργιογόνος πρωτεΐνη των μαλακίων, η τροπομυοσίνη, είναι η ίδια με αυτή των οστρακόδερμων και είναι συχνές οι περιπτώσεις διασταυρούμενης αλλεργίας στα μαλάκια/οστρακόδερμα.

               (6)

               Με βάση τις διαπιστώσεις αυτές, καταλήγουμε στο συμπέρασμα ότι είναι ανάγκη να προστεθούν το λούπινο και τα μαλάκια στην απαρίθμηση που εμφανίζεται στο παράρτημα ΙΙΙα της οδηγίας 2000/13/ΕΚ.

               (7)

               Τα μέτρα που προβλέπονται στην παρούσα οδηγία είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα παρακάτω συστατικά προστίθενται στο παράρτημα ΙΙΙα της οδηγίας 2000/13/ΕΚ:

      «Λούπινο και προϊόντα με βάση το λούπινο
      Μαλάκια και προϊόντα με βάση τα μαλάκια.».

   Άρθρο 2
   1.   Τα κράτη μέλη επιτρέπουν την πώληση των τροφίμων που συμμορφώνονται με την παρούσα οδηγία από τις 23 Δεκεμβρίου 2007.
   2.   Τα κράτη μέλη απαγορεύουν την πώληση των τροφίμων που δεν συμμορφώνονται με την παρούσα οδηγία από τις 23 Δεκεμβρίου 2008. Ωστόσο, επιτρέπεται η πώληση των τροφίμων που δεν συμμορφώνονται με την παρούσα οδηγία και των οποίων η επισήμανση έγινε πριν από την εν λόγω ημερομηνία έως ότου εξαντληθούν τα αποθέματα.
   Άρθρο 3
   1.   Τα κράτη μέλη θεσπίζουν και δημοσιεύουν, το αργότερο έως τις 23 Δεκεμβρίου 2007, τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων καθώς και πίνακα αντιστοιχίας μεταξύ αυτών των διατάξεων και των διατάξεων της παρούσας οδηγίας.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου που θεσπίζουν στον τομέα που διέπεται από την παρούσα οδηγία.
   Άρθρο 4
   Η παρούσα οδηγία αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 5
   Η παρούσα οδηγία απευθύνεται στα κράτη μέλη.

      Βρυξέλλες, 22 Δεκεμβρίου 2006.

            Για την Επιτροπή

         Μάρκος ΚΥΠΡΙΑΝΟΫ

            Μέλος της Επιτροπής

      (1)  ΕΕ L 109 της 6.5.2000, σ. 29. Οδηγία όπως τροποποιήθηκε τελευταία με την οδηγία 2003/89/ΕΚ (ΕΕ L 308 της 25.11.2003, σ. 15).


title: Οδηγία 2007/61/ΕΚ του Συμβουλίου, της 26ης Σεπτεμβρίου 2007 , για την τροποποίηση της οδηγίας 2001/114/ΕΚ για ορισμένα, μερικά ή ολικά αφυδατωμένα, διατηρημένα γάλατα που προορίζονται για τη διατροφή του ανθρώπου

text:
               4.10.2007

               EL

               Επίσημη Εφημερίδα της Ευρωπαϊκής Ένωσης

               L 258/27

      ΟΔΗΓΊΑ 2007/61/ΕΚ ΤΟΥ ΣΥΜΒΟΥΛΊΟΥ

   της 26ης Σεπτεμβρίου 2007
   για την τροποποίηση της οδηγίας 2001/114/ΕΚ για ορισμένα, μερικά ή ολικά αφυδατωμένα, διατηρημένα γάλατα που προορίζονται για τη διατροφή του ανθρώπου
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 37,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   Εκτιμώντας τα ακόλουθα:

               (1)

               Λόγω της ολοένα μεγαλύτερης ανάγκης εναρμόνισης του διεθνούς εμπορίου, είναι σκόπιμο να προβλεφθούν διατάξεις ώστε να επιτραπεί η τυποποίηση της περιεκτικότητας σε πρωτεΐνες για ορισμένα, μερικά ή ολικά αφυδατωμένα, διατηρημένα γάλατα χωρίς λιπαρές ουσίες σε επίπεδο τουλάχιστον 34 %, κατά βάρος εκφραζόμενο σε στερεό υπόλειμμα χωρίς λιπαρές ουσίες.

               (2)

               Παράλληλα με την τυποποίηση, είναι αναγκαίο να οριστούν οι πρώτες ύλες καθώς και η σύνθεση των πρώτων υλών για την προσαρμογή της περιεκτικότητας σε πρωτεΐνες.

               (3)

               Ο κανονισμός (ΕΚ) αριθ. 1925/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με την προσθήκη βιταμινών και ανόργανων συστατικών και ορισμένων άλλων ουσιών στα τρόφιμα (2), επιδιώκει να ρυθμίσει την προσθήκη των ουσιών αυτών στα τρόφιμα και περιλαμβάνει κατάλογο βιταμινών και ανόργανων συστατικών που επιτρέπεται να προστίθενται στα τρόφιμα. Η οδηγία 2001/114/ΕΚ του Συμβουλίου (3) πρέπει να τροποποιηθεί ώστε να επιτρέπει την προσθήκη των βιταμινών και αλάτων που προβλέπονται στον κανονισμό (ΕΚ) αριθ. 1925/2006.

               (4)

               Η οδηγία 2001/114/ΕΚ πρέπει να τροποποιηθεί αναλόγως,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Η οδηγία 2001/114/ΕΚ τροποποιείται ως εξής:

               1.

               Το άρθρο 2 διαγράφεται.

               2.

               Το παράρτημα Ι τροποποιείται σύμφωνα με το παράρτημα της παρούσας οδηγίας.

         Άρθρο 2
   1.   Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο έως τις 31 Αυγούστου 2008. Κοινοποιούν αμέσως στην Επιτροπή το κείμενο των εν λόγω διατάξεων και υποβάλλουν πίνακα αντιστοιχίας μεταξύ των εν λόγω διατάξεων και της παρούσας οδηγίας.
   Όταν τα κράτη μέλη θεσπίζουν τις ανωτέρω διατάξεις, αυτές περιέχουν αναφορά στην παρούσα οδηγία ή συνοδεύονται από την αναφορά αυτή κατά την επίσημη έκδοσή τους. Ο τρόπος της αναφοράς αποφασίζεται από τα κράτη μέλη.
   2.   Τα κράτη μέλη ανακοινώνουν στην Επιτροπή το κείμενο των ουσιωδών διατάξεων εσωτερικού δικαίου τις οποίες θεσπίζουν στον τομέα που διέπεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 26 Σεπτεμβρίου 2007.

            Για το Συμβούλιο

            Ο Πρόεδρος

         J. SILVA

      (1)  Γνώμη της 5ης Σεπτεμβρίου 2007 (δεν έχει ακόμα δημοσιευθεί στην Επίσημη Εφημερίδα).

      (2)  ΕΕ L 404 της 30.12.2006, σ. 26.

      (3)  ΕΕ L 15 της 17.1.2002, σ. 19. Οδηγία όπως τροποποιήθηκε με την πράξη προσχώρησης του 2003.

      ΠΑΡΑΡΤΗΜΑ
      Το παράρτημα I της οδηγίας 2001/114/ΕΚ τροποποιείται ως εξής:

                  1.

                  Στο σημείο 1 «Γάλα μερικά αφυδατωμένο», το πρώτο εδάφιο αντικαθίσταται από το ακόλουθο κείμενο:
                  «Το ζαχαρούχο ή μη ζαχαρούχο υγρό προϊόν, που λαμβάνεται με μερική αφαίρεση του ύδατος από γάλα, από ολικά ή μερικά αποβουτυρωμένο γάλα ή από μείγμα των προϊόντων αυτών, στα οποία ενδεχομένως έχει προστεθεί κρέμα γάλακτος ή γάλα ολικά αφυδατωμένο ή και τα δύο αυτά προϊόντα, εφόσον η ποσότητα του προστιθέμενου ολικά αφυδατωμένου γάλακτος δεν υπερβαίνει, στο τελικό προϊόν, το 25 % του ολικού στερεού υπολείμματος γάλακτος.».

                  2.

                  Στο σημείο 2 «Γάλα ολικά αφυδατωμένο», το πρώτο εδάφιο αντικαθίσταται από το ακόλουθο κείμενο:
                  «Το στερεό προϊόν του οποίου η κατά βάρος περιεκτικότητα σε νερό δεν υπερβαίνει το 5 % στο τελικό προϊόν και το οποίο λαμβάνεται με την αφαίρεση του νερού από γάλα, από ολικά ή μερικά αποβουτυρωμένο γάλα, από κρέμα γάλακτος ή από μείγμα των προϊόντων αυτών.».

                  3.

                  Το σημείο 3 «Επεξεργασίες» τροποποιείται ως εξής:

                              α)

                              Στο στοιχείο β), η εισαγωγική φράση αντικαθίσταται από το ακόλουθο κείμενο:
                              «Με την επιφύλαξη του κανονισμού (ΕΚ) αριθ. 853/2004 του Ευρωπαϊκού Κοινοβουλίου και του Συμβουλίου, της 29ης Απριλίου 2004, για τον καθορισμό ειδικών κανόνων υγιεινής για τα τρόφιμα ζωικής προέλευσης (1), η συντήρηση των προϊόντων που αναφέρονται στις παραγράφους 1 και 2, επιτυγχάνεται:

                              β)

                              Προστίθεται το ακόλουθο στοιχείο γ):

                                          «γ)

                                          Χωρίς να θίγονται οι απαιτήσεις των σημείων 1 και 2 του παρόντος παραρτήματος, η περιεκτικότητα του γάλακτος σε πρωτεΐνες μπορεί να προσαρμοστεί σε ελάχιστη περιεκτικότητα 34 % κατά βάρος (εκφραζόμενη επί του στερεού υπολείμματος χωρίς λιπαρές ουσίες), με αποκλειστικό σκοπό τη συμμόρφωση προς τις απαιτήσεις των σημείων 1 και 2 του παρόντος παραρτήματος όσον αφορά τη σύσταση, με την προσθήκη ή/και την αφαίρεση συστατικών του γάλακτος χωρίς μεταβολή της αναλογίας πρωτεϊνών ορού γάλακτος προς καζεΐνη του γάλακτος που έχει υποστεί προσαρμογή.».

                  4.

                  Το σημείο 4 «Επιτρεπόμενες προσθήκες» αντικαθίσταται από το ακόλουθο κείμενο:
                  «4.   Επιτρεπόμενες προσθήκες και πρώτες ύλες

                              α)

                              Βιταμίνες και ανόργανα συστατικά σύμφωνα με τις διατάξεις του κανονισμού (ΕΚ) αριθ. 1925/2006 (2).

                              β)

                              Οι επιτρεπόμενες πρώτες ύλες με σκοπό την προσαρμογή της περιεκτικότητας σε πρωτεΐνες που αναφέρεται στο σημείο 3 στοιχείο γ) είναι οι εξής:

                                          i)

                                          Ίζημα γάλακτος
                                          Το ίζημα γάλακτος είναι το προϊόν που λαμβάνεται από τη συμπύκνωση των πρωτεϊνών γάλακτος με υπερδιήθηση του γάλακτος, του μερικά αποκορυφωμένου γάλακτος ή του αποκορυφωμένου γάλακτος·

                                          ii)

                                          Διήθημα γάλακτος
                                          Το διήθημα γάλακτος είναι το προϊόν που λαμβάνεται με την απομάκρυνση των πρωτεϊνών γάλακτος και των λιπαρών ουσιών γάλακτος από το γάλα, το μερικά αποκορυφωμένο γάλα ή το αποκορυφωμένο γάλα με υπερδιήθηση, και

                                          iii)

                                          Λακτόζη
                                          Η λακτόζη είναι φυσικό συστατικό του γάλακτος που λαμβάνεται από ορό γάλακτος με ελάχιστη περιεκτικότητα σε άνυδρη λακτόζη 99,0 % m/m επί ξηρού υπολείμματος. Μπορεί να είναι άνυδρη ή να περιέχει ένα μόριο ύδατος κρυσταλλώσεως ή να είναι μείγμα των δύο αυτών μορφών.

         (1)  ΕΕ L 139 της 30.4.2004, σ. 55. Διορθώθηκε στην ΕΕ L 226 της 25.6.2004, σ. 22.».

         (2)  ΕΕ L 404 της 30.12.2006, σ. 26.».


title: Οδηγία 2005/26/ΕΚ της Επιτροπής, της 21ης Μαρτίου 2005, για την κατάρτιση καταλόγου των συστατικών τροφίμων ή των ουσιών που αφαιρούνται προσωρινά από το παράρτημα ΙΙΙα της οδηγίας 2000/13/ΕΚΚείμενο που παρουσιάζει ενδιαφέρον για τον ΕΟΧ

text:
               22.3.2005

               EL

               Επίσημη Εφημερίδα της Ευρωπαϊκής Ένωσης

               L 75/33

      ΟΔΗΓΊΑ 2005/26/ΕΚ ΤΗΣ ΕΠΙΤΡΟΠΉΣ

   της 21ης Μαρτίου 2005
   για την κατάρτιση καταλόγου των συστατικών τροφίμων ή των ουσιών που αφαιρούνται προσωρινά από το παράρτημα ΙΙΙα της οδηγίας 2000/13/ΕΚ
   (Κείμενο που παρουσιάζει ενδιαφέρον για τον ΕΟΧ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 2000/13/ΕΚ του Ευρωπαϊκού Κοινοβουλίου και του Συμβουλίου, της 20ής Μαρτίου 2000, για προσέγγιση των νομοθεσιών των κρατών μελών σχετικά με την επισήμανση, την παρουσίαση και τη διαφήμιση των τροφίμων (1), και ιδίως το άρθρο 6 παράγραφος 11 δεύτερο εδάφιο,
   Εκτιμώντας τα ακόλουθα:

               (1)

               Το παράρτημα ΙΙΙα της οδηγίας 2000/13/ΕΚ θεσπίζει κατάλογο των συστατικών τροφίμων που πρέπει να αναγράφονται στην επισήμανση καθώς είναι πιθανόν να προκαλέσουν ανεπιθύμητες αντιδράσεις σε ευπαθή άτομα.

               (2)

               Σύμφωνα με την οδηγία 2000/13/ΕΚ, η Επιτροπή μπορεί προσωρινά να αφαιρέσει ορισμένα συστατικά ή προϊόντα των συστατικών αυτών από το παράρτημα ΙΙΙα της εν λόγω οδηγίας, ενόσω παρασκευαστές τροφίμων ή ενώσεις τους πραγματοποιούν επιστημονικές μελέτες έτσι ώστε να διαπιστωθεί ότι τα εν λόγω συστατικά ή προϊόντα είναι σύμφωνα με τους όρους για την οριστική απάλειψή τους από το εν λόγω παράρτημα.

               (3)

               Η Επιτροπή έλαβε 27 αιτήσεις που αφορούν 34 συστατικά ή προϊόντα αυτών, εκ των οποίων 32 εμπίπτουν στο πεδίο εφαρμογής της εν λόγω οδηγίας και έχουν υποβληθεί στην Ευρωπαϊκή Αρχή για την Ασφάλεια των Τροφίμων (EFSA) για επιστημονική γνωμοδότηση.

               (4)

               Βάσει των στοιχείων που παρείχαν οι αιτούντες καθώς και άλλων διαθέσιμων στοιχείων, η EFSA θεώρησε ότι ορισμένα προϊόντα συστατικών δεν είναι πιθανό ή δεν είναι ιδιαίτερα πιθανό να προκαλέσουν ανεπιθύμητες αντιδράσεις σε ευπαθή άτομα. Σε ορισμένες περιπτώσεις, η EFSA αποφάνθηκε ότι δεν είναι δυνατόν να καταλήξει σε οριστικό συμπέρασμα, παρά το γεγονός ότι δεν αναφέρθηκαν συγκεκριμένα κρούσματα.

               (5)

               Ως εκ τούτου, τα εν λόγω προϊόντα ή συστατικά που πληρούν τους όρους αυτούς πρέπει να αφαιρεθούν προσωρινά από το παράρτημα ΙΙΙα της οδηγίας 2000/13/ΕΚ,

         ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
   Άρθρο 1
   Τα συστατικά ή οι ουσίες που περιλαμβάνονται στο παράρτημα της παρούσας οδηγίας αφαιρούνται από το παράρτημα ΙΙΙα της οδηγίας 2000/13/ΕΚ έως τις 25 Νοεμβρίου 2007.
   Άρθρο 2
   1.   Τα κράτη μέλη θεσπίζουν και δημοσιεύουν, το αργότερο έως τις 21 Σεπτεμβρίου 2005 τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία. Κοινοποιούν αμέσως στην Επιτροπή το κείμενο των εν λόγω διατάξεων και υποβάλλουν πίνακα αντιστοιχίας μεταξύ των εν λόγω διατάξεων και της παρούσας οδηγίας.
   Εφαρμόζουν τις διατάξεις αυτές από τις 25 Νοεμβρίου 2005.
   Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από την αναφορά αυτή κατά την επίσημη δημοσίευσή τους. Οι λεπτομέρειες για την αναφορά αυτή θεσπίζονται από τα κράτη μέλη.
   2.   Τα κράτη μέλη κοινοποιούν στην Επιτροπή το κείμενο των κυρίων διατάξεων εθνικής νομοθεσίας που εκδίδουν στον τομέα που καλύπτεται από την παρούσα οδηγία.
   Άρθρο 3
   Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   Άρθρο 4
   Η παρούσα οδηγία απευθύνεται στα κράτη μέλη.

      Βρυξέλλες, 21 Μαρτίου 2005.

            Για την Επιτροπή

         Μάρκος ΚΥΠΡΙΑΝΟΥ

            Μέλος της Επιτροπής

      (1)  ΕΕ L 109 της 6.5.2000, σ. 29· οδηγία όπως τροποποιήθηκε τελευταία από την οδηγία 2003/89/ΕΚ (ΕΕ L 308 της 25.11.2003, σ. 15).

      ΠΑΡΑΡΤΗΜΑ
      Κατάλογος των συστατικών τροφίμων και των ουσιών που αφαιρούνται προσωρινά από το παράρτημα ΙΙΙα της οδηγίας 2000/13/ΕΚ

                  Συστατικά

                  Προϊόντα αυτών, τα οποία αφαιρούνται προσωρινά από τον κατάλογο

                  Σιτηρά που περιέχουν γλουτένη

                              —

                              Σιρόπια γλυκόζης με βάση το σιτάρι, συμπεριλαμβανομένης της δεξτρόζης (1)

                              —

                              Μαλτο-δεξτρίνες με βάση το σιτάρι (1)

                              —

                              Σιρόπια γλυκόζης με βάση το κριθάρι

                              —

                              Δημητριακά που χρησιμοποιούνται σε αποστάγματα για αλκοολούχα ποτά

                  Αυγά

                              —

                              Λυσοζύμη (παραχθείσα από αυγά) που χρησιμοποιείται σε οίνους

                              —

                              Αλβουμίνη (παραχθείσα από αυγά) που χρησιμοποιείται ως διαυγαστικό μέσο σε οίνους και οίνους εξ οπωρών

                  Ψάρια

                              —

                              Ζελατίνη ψαριών που χρησιμοποιείται ως φορέας βιταμινών και αρωματικών υλών

                              —

                              Ζελατίνη ψαριών ή ιχθυόκολλα που χρησιμοποιείται ως διαυγαστικό μέσο σε μπίρες, οίνους εξ οπωρών και οίνους

                  Σόγια

                              —

                              Πλήρως ραφιναρισμένο σογιέλαιο και λίπη που προέρχονται από σόγια (1)

                              —

                              Τοκοφερόλες που έχουν αναμειχθεί με φυσιολογικό τρόπο (E306), φυσική D-άλφα τοκοφερόλη, φυσική D-άλφα οξική τοκοφερόλη, φυσική D-άλφα ηλεκτρική τοκοφερόλη από σπέρματα σόγιας

                              —

                              Φυτοστερόλες και φυτοστερολεστέρες που προέρχονται από φυτικά έλαια από σπέρματα σόγιας

                              —

                              Φυτοστανολεστέρας που παράγεται από στερόλες φυτικών ελαίων από σπέρματα σόγιας

                  Γάλα

                              —

                              Ορός γάλακτος που χρησιμοποιείται σε αποστάγματα για αλκοολούχα ποτά

                              —

                              Λακτιτόλη

                              —

                              Προϊόντα με βάση το γάλα (καζεΐνη) που χρησιμοποιούνται ως διαυγαστικό μέσο σε οίνους εξ οπωρών και οίνους

                  Καρποί με κέλυφος

                              —

                              Καρποί με κέλυφος που χρησιμοποιούνται σε αποστάγματα για αλκοολούχα ποτά

                              —

                              Καρποί με κέλυφος (αμύγδαλα, καρύδια) που χρησιμοποιούνται (ως αρωματική ύλη) σε αλκοολούχα ποτά

                  Σέλινο

                              —

                              Έλαια από φύλλα και σπόρους σέλινου

                              —

                              Ελαιορητίνη από σπόρους σέλινου

                  Μουστάρδα

                              —

                              Έλαια σινάπεως

                              —

                              Έλαια σπόρων σινάπεως

                              —

                              Ελαιορητίνη σπόρων σινάπεως

         (1)  και προϊόντα αυτών, στο βαθμό που η διεργασία στην οποία έχουν υποβληθεί δεν είναι πιθανόν να οδηγήσει σε αύξηση του επιπέδου αλλεργιογένεσης που αξιολογήθηκε από την EFSA όσον αφορά το σχετικό προϊόν από το οποίο προέρχονται.


Avis juridique important

|

31996L0087

Οδηγία 96/87/ΕΚ της Επιτροπής της 13ης Δεκεμβρίου 1996 για την προσαρμογή στην τεχνική πρόοδο της οδηγίας 96/49/ΕΚ του Συμβουλίου περί προσεγγίσεως των νομοθεσιών των κρατών μελών όσον αφορά τη σιδηροδρομική μεταφορά επικίνδυνων εμπορευμάτων (Κείμενο που παρουσιάζει ενδιαφέρον για τον ΕΟΧ)

Επίσημη Εφημερίδα αριθ. L 335 της 24/12/1996 σ. 0045 - 0045

ΟΔΗΓΙΑ 96/87/ΕΚ ΤΗΣ ΕΠΙΤΡΟΠΗΣ της 13ης Δεκεμβρίου 1996 για την προσαρμογή στην τεχνική πρόοδο της οδηγίας 96/49/ΕΚ του Συμβουλίου περί προσεγγίσεως των νομοθεσιών των κρατών μελών όσον αφορά τη σιδηροδρομική μεταφορά επικίνδυνων εμπορευμάτων (Κείμενο που παρουσιάζει ενδιαφέρον για τον ΕΟΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 96/49/ΕΚ του Συμβουλίου, της 23ης Ιουλίου 1996, για την προσέγγιση των νομοθεσιών των κρατών μελών όσον αφορά τη σιδηροδρομική μεταφορά επικίνδυνων εμπορευμάτων (1), και ιδίως το άρθρο 8,Εκτιμώντας:ότι οι κανονιστικές διατάξεις που αφορούν τις διεθνείς σιδηροδρομικές μεταφορές επικίνδυνων εμπορευμάτων, συνήθως γνωστές ως RID, όπως τροποποιήθηκαν, πρέπει να επισυναφθούν στην οδηγία 96/49/ΕΚ ως παράρτημα και να ισχύουν όχι μόνο για τις διασυνοριακές μεταφορές αλλά και για τις εγχώριες μεταφορές στα κράτη μέλη 7ότι το αντίστοιχο παράρτημα της οδηγίας 96/49/ΕΚ καθορίζει ως ημερομηνία ισχύος των RID την 1η Ιανουαρίου 1995 7ότι οι RID ενημερώνονται ανά διετία και ως εκ τούτου από 1ης Ιανουαρίου 1997 θα τεθεί σε ισχύ η τροποποιημένη μορφή τους 7ότι, σύμφωνα με το άρθρο 8, οι απαραίτητες τροποποιήσεις για την προσαρμογή στην τεχνική και επιστημονική πρόοδο στον τομέα που καλύπτει η εν λόγω οδηγία με στόχο την ευθυγράμμιση προς τους νέους κανόνες επιβάλλεται να εγκριθούν σύμφωνα με τη διαδικασία που καθορίζει το άρθρο 9 7ότι είναι απαραίτητο να προσαρμοσθεί ο τομέας στους νέους κανόνες RID και, ως εκ τούτου, να προσαρμοσθεί το παράρτημα της οδηγίας 96/49/ΕΚ 7ότι τα μέτρα που προβλέπονται στην παρούσα οδηγία είναι σύμφωνα με τη γνώμη της επιτροπής που έχει συγκροτηθεί δυνάμει του άρθρου 9 της οδηγίας 96/49/ΕΚ,ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:Άρθρο 1 Το παράρτημα της οδηγίας 96/49/ΕΚ τροποποιείται ως εξής:«Το παράρτημα περιλαμβάνει τις διατάξεις "των κανονιστικών διατάξεων που διέπουν τις διεθνείς σιδηροδρομικές μεταφορές επικίνδυνων αγαθών" (RID), που περιλαμβάνονται στο παράρτημα Ι του προσαρτήματος Β του COTIF, και οι οποίες τίθενται σε ισχύ από 1ης Ιανουαρίου 1997 αφού στο κείμενό τους αντικατασταθούν οι όροι "συμβαλλόμενο μέρος" και "τα κράτη ή οι σιδηρόδρομοι" από τους όρους "κράτος μέλος".Σημείωση: Οι RID θα εκδοθούν μόλις το κείμενο είναι έτοιμο σε όλες τις επίσημες γλώσσες της Κοινότητας».Άρθρο 2 1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις που κρίνονται απαραίτητες για τη συμμόρφωση προς την παρούσα οδηγία πριν από την 1η Ιανουαρίου 1997. Ενημερώνουν σχετικά την Επιτροπή.Τα κράτη μέλη μεριμνούν ώστε τα ως άνω μέτρα να περιλαμβάνουν αναφορά στην παρούσα οδηγία ή να συνοδεύονται από ανάλογη αναφορά κατά την επίσημη δημοσίευσή τους. Τα κράτη μέλη καθορίζουν τον τρόπο με τον οποίο γίνεται η αναφορά αυτή.2. Τα κράτη μέλη διαβιβάζουν στην Επιτροπή τα κείμενα των διατάξεων εθνικής νομοθεσίας που εγκρίνουν στον τομέα που διέπει η παρούσα οδηγία.Άρθρο 3 Η παρούσα οδηγία αρχίζει να ισχύει την επόμενη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.Άρθρο 4 Η παρούσα οδηγία απευθύνεται στα κράτη μέλη.Βρυξέλλες, 13 Δεκεμβρίου 1996.Για την ΕπιτροπήNeil KINNOCKΜέλος της Επιτροπής(1) ΕΕ αριθ. L 235 της 17. 9. 1996, σ. 25.